ועדת הכלכלה, כנסת 20, פרוטוקול מספר 380, 2016-12-06 18:00

איתן כבל: חברים, אני מבקש להתחיל.

איתן כבל: שלום לכולם, גברתי מנהלת הוועדה, יועצת משפטית, יועצות, רשמת, דובר, חברותי וחברי חברי הכנסת, אורחים נכבדים.

קארין אלהרר: אני מצביעה במקום פרי.

איתן כבל: ברור.

איתן כבל: אנחנו מעודכנים.

<לאה ורון: במקרה שלך אין בעיה.

שולי מועלם-רפאלי: אדוני במליאה נוהג להגיד גם גברתי הקלדנית.

איתן כבל: אמרתי, רשמת.

שולי מועלם-רפאלי: אה, לא שמעתי, פספסתי.

<אתי בנדלר: רשמת.

איתן כבל: רשמת.

שולי מועלם-רפאלי: רשמת, סליחה.

עיסאווי פריג': זה לא הגון והוגן, איתן, שבשעה זו מתקיים בוועדת החוקה חוק הגזל.

עבדאללה אבו מערוף: חוק ההלבנה.

עיסאווי פריג': זה מאוד לא הגון.

איתן כבל: מצדה של הוועדה?

עיסאווי פריג': מצדה של הכנסת.

איתן כבל: מה אתה רוצה ממני?

איתן כבל: מה, אני מתאם?

עיסאווי פריג': כשמקיימים את חוק הגזל בוועדת החוקה בזמן שיש חוקים בוועדת הכלכלה, איפה אתה צריך להיות?

איתן כבל: עיסאווי, מה גם נהייתי הרגולטור?

איתן כבל: לא, באמת.

עיסאווי פריג': מה, באמת.

דוד ביטן: אני אגיד לך את האמת למה אתה לא צודק?

עיסאווי פריג': למה?

דוד ביטן: כי זה מאותו חוק שהיה קודם, כבר דיברתם על זה שמונה שעות.

איתן כבל: חברים.

שולי מועלם-רפאלי: אדוני, יש לומר שהחדר די ריק.

דוד ביטן: ככה זה, מה קרה?

דוד ביטן: אין נושאים היום?

קארין אלהרר: ייקח זמן, יתמלא.

איתן כבל: ברשותכם, אני רוצה להזכיר, היום עולים על סדר-יומה של הוועדה שני נושאים, ובכוונתי להצביע על שני הנושאים האלה.

איתן כבל: הנושא הראשון זה תשתיות "בזק", הנושא השני זה מה שאנחנו נוהגים לקרוא לו "עידן פלוס".

איתן כבל: טחנו את העניין הזה עד דק, אנחנו יודעים מה אנחנו מבקשים, מה אנחנו רוצים בעניינים האלה, גם בנושא של "בזק" וגם בנושא של "עידן פלוס".

איתן כבל: בדיון הקודם שנוגע לתשתיות "בזק" כבר הגענו לנקודת קצה.

איתן כבל: אני אגיד לכם בדיוק איך אני מבקש ועל מה בעצם הוויכוח.

איתן כבל: אני גם רוצה לומר למשרדי הממשלה, ואני אומר לכם, אדוני מנכ"ל משרד התקשורת ונציג האוצר, הקטע הלא נכון פה, ואני משתמש במילים עדינות, שאנחנו מתברברים עד עתה כי משרדי הממשלה לא יודעים לדבר האחד עם השני.

דוד ביטן: הם מדברים.

דוד ביטן: לא מספיק טוב.

עיסאווי פריג': תתמקד בנקודות המחלוקת, איתן.

קארין אלהרר: אולי הם מדברים, אבל כנראה שאין קישור לשוני, הם לא יודעים.

עיסאווי פריג': אני עם איתן.

דוד ביטן: רגע, אני רוצה להבין, פריג', שנית דעה?

דוד ביטן: התחלה לא טובה, שתדע.

עיסאווי פריג': אני עם איתן בדם ובאש ובמים, עזוב, נו.

דוד ביטן: התחלה לא טובה של פריג'.

איתן כבל: ברשותכם, אל תדאג, אם אין לי רוב אני לא מצביע, אל תתבלבל.

עבדאללה אבו מערוף: איתן, אז בבקשה תצביע עכשיו, כבר יש רוב.

איתן כבל: שנייה, בסדר.

איתן כבל: אני חושב שלפי מה שאני רואה, אני חושב שהגענו להסכמות ולא נידרש לזה.

איתן כבל: אני רוצה לפנות עכשיו למשרדי הממשלה, גם למשרד האוצר וגם למשרד התקשורת, בסוף בסוף אני רוצה גם להראות – יש כאן את יושב-ראש ועד העובדים של "בזק", איפה שלמה כפיר שבא להגן על עניין מאוד ספציפי הנוגע לעובדים של "בזק"?

איתן כבל: אבל את זה אני שם ברגע זה בצד, אני קודם כול רוצה לסיים את התהליך.

עיסאווי פריג': הוא מההסתדרות, איתן?

איתן כבל: הוא לא מההסתדרות.

איתן כבל: הוא חבר הסתדרות והוא יושב-ראש ועד העובדים של "בזק".

עיסאווי פריג': יש גם נציג מההסתדרות?

דוד ביטן: איתן, אתה עדיין בהסתדרות?

איתן כבל: כן, כן.

דוד ביטן: עד מתי?

איתן כבל: אתה לא מבין כמה אני הכי מבוקש היום בהסתדרות, אבל לא נפתח את הדיון הזה עכשיו.

דוד ביטן: זאת אומרת, רוצים לקחת אותך ולהשתמש בתשתית שעשית.

עיסאווי פריג': נכון, יש בזה משהו.

עיסאווי פריג': מה העניין, מה, זה בושה?

איתן כבל: עזוב.

איתן כבל: חברים, עזבו אותי עכשיו, דוד ביטן.

דוד ביטן: אה, פתאום הוא לחוץ.

איתן כבל: אני לא לחוץ בכלל, אני רוצה לסיים, בדיוק כמוך.

קארין אלהרר: מה, דוד, אתה לא רוצה ללכת הביתה?

דוד ביטן: אני רוצה, אבל הוא מושך אותי כבר ארבעה ימים, חמישה ימים, ועכשיו הוא לחוץ.

איתן כבל: אני לא לחוץ.

איתן כבל: אני מסיים, זה הכול.

איתן כבל: ברשותכם, הסיפור הוא כזה, סיכמנו לגבי העניינים של "בזק".

איתן כבל: החוק יכנס לתוקף בעוד תשעה חודשים מיום אישורו.

<חגי דורון: לגבי "הוט".

<קריאה: רק לגבי "הוט".

דוד ביטן: התשתיות הוותיקות.

איתן כבל: התשתיות, כן, "הוט" ו"בזק".

איתן כבל: הרי ממילא עוד נקרא את החוק.

שולי מועלם-רפאלי: כל יושבי השולחן מבינים על מה מדובר.

<אסף וסרצוג: כן.

איתן כבל: בוודאי, אנחנו לא מחפשים אחד את השני במילים, אנחנו כבר פה מספיק זמן כדי להבין על מה אנחנו מדברים.

איתן כבל: החוק יכנס לתוקף בעוד תשעה חודשים.

איתן כבל: מתום התשעה חודשים "הוט" יכולה להתחיל לרכוב על תשתיות "בזק".

איתן כבל: היא תרכב – לכמה זמן אמרנו?

איתן כבל: למשך עוד?

<אתי בנדלר: לא מוגבל.

<אתי בנדלר: בשלב הזה התקופה לא מוגבלת.

דוד ביטן: רגע, מה?

דוד ביטן: רק הערה קטנה.

דוד ביטן: כולם יוכלו לרכוב על כולם, זה לא רק "הוט" על "בזק", אלא "בזק" על "הוט" גם כן.

דוד ביטן: באופן כללי, אני לא מתעסק עכשיו בניסוח.

איתן כבל: תן לי.

איתן כבל: אני עכשיו מתמקד בבעיה, לא בוויכוח.

איתן כבל: מה שהסכמנו עליו הוא לא בוויכוח.

דוד ביטן: שיהיה ברור שזה דו-צדדי.

איתן כבל: אנחנו מדברים עכשיו על עניין מאוד ספציפי שהוא בעצם הלבה של הוויכוח.

עבדאללה אבו מערוף: אם מישהו כבד, מישהו קל, מי ירכוב על מי, ביטן?

איתן כבל: חברים, עכשיו אני רוצה שנהיה ברורים.

איתן כבל: פה אני מסכם את הכול ואני יודע אם אני יכול לשחרר אתכם או לא, זה העניין עכשיו כדי שנוודא שאנחנו מתואמים.

דוד ביטן: תסכם, בסדר.

איתן כבל: בזמן הזה "הוט" יכולה לרכוב על התשתיות במחיר של התקנות.

<אתי בנדלר: הקיימות.

איתן כבל: הקיימות.

עיסאווי פריג': מה זה מחיר התקנות?

איתן כבל: יש הסכמה על התקנות.

דוד ביטן: באופן זמני.

איתן כבל: תנו לי.

קארין אלהרר: רבאק, תנו להשלים משפט.

דוד ביטן: משלימים אותו.

איתן כבל: אתה כבר בקי קצת, אז תן לי.

איתן כבל: "הוט" תרכב על הרשת של "בזק" ובכל התקופה הזו היא תשלם מחיר שהוא כבר מחיר קבוע – אני לא רוצה לפתוח את הדיון הזה שנקבע בתקנות.

עבדאללה אבו מערוף: למי היא תשלם?

שולי מועלם-רפאלי: ל"בזק".

איתן כבל: "הוט" תשלם ל"בזק" על השימוש.

שולי מועלם-רפאלי: סליחה, עבדאללה.

עבדאללה אבו מערוף: ו"בזק" למי תשלם?

איתן כבל: ל"הוט" אם היא תרכב.

דוד ביטן: החוק גם הפוך.

בן יהודה: מה היא תשלם?

בן יהודה: את אותו מחיר?

איתן כבל: אם מישהו עכשיו ידבר אני אוציא אותו החוצה.

איתן כבל: אני מדבר אל חברי הכנסת, אז כל מי שמסביב לא מתערב.

איתן כבל: אני חוזר ואומר, אני מדבר על התקופה הזו שעדיין לא קצבנו אותה, ישולם מחיר מ"הוט" ל"בזק" שהוא המחיר שנקבע בתקנות.

איתן כבל: עד כאן יש לנו הסכמה, גם אמרנו.

עבדאללה אבו מערוף: שאלתי, "בזק" למי תשלם?

דוד ביטן: אני רוצה להוסיף מילה אחת קטנה.

קארין אלהרר: למה "בזק" צריכה לשלם?

עבדאללה אבו מערוף: "בזק" לא צריכה לשלם?

איתן כבל: היא לא צריכה לשלם, זה התשתיות שלה.

דוד ביטן: תשתיות שלה, מה אתה רוצה?

עבדאללה אבו מערוף: אני שואל.

עבדאללה אבו מערוף: אני יודע שאלו תשתיות.

עבדאללה אבו מערוף: תענו על השאלה, אני אשאל את השאלה הבאה.

דוד ביטן: אבל תן לו לסיים את כל העסק.

עיסאווי פריג': יש מקרים ש"בזק" גם תשתמש ב"הוט"?

דוד ביטן: אם היא תשתמש אז היא תשלם ל"הוט", כן.

איתן כבל: אתם רוצים לפתוח את הדיון?

איתן כבל: אין לי בעיה.

איתן כבל: אני מנסה לסכם.

דוד ביטן: איתן, מילה אחת קטנה, להוסיף שהתשלום הוא זמני.

איתן כבל: תן לי להגיד את זה.

דוד ביטן: להוסיף את המילה זמניות, היא חשובה פה, כי זה לא המחיר הסופי.

שולי מועלם-רפאלי: בואו רגע ניתן לו לגמור.

איתן כבל: שנייה, תנו לי לסיים, אני לא מצליח להגיד את המשפט.

איתן כבל: יכול להיות שאתם צודקים או לא, זה לא רלוונטי, תנו לי קודם כול להגיד.

איתן כבל: נקודה נוספת, מעבר לעובדה שהם בשלב הזה, שעוד לא קצבנו אותו, יוכלו לרכוב על התשתיות של "בזק" ולשלם על-פי מה שנקבע בתקנות.

איתן כבל: אני כבר מודיע שהצוות, משרד התקשורת יחד עם משרד האוצר, צריכים לקבוע מחיר כלשהו, אני לא יודע מה הוא יהיה, נמוך יותר, גבוה יותר.

איתן כבל: בכל מקרה, סיכמנו שברגע שייקבע המחיר, כל מחיר אשר ייקבע והוא מחיר חדש, תחול עליו רטרואקטיביות.

איתן כבל: דהיינו, שאם נניח יסתבר שהמחיר יותר גבוה אז יחול רטרואקטיבי ו"הוט" תשלם.

<אתי בנדלר: יצטרכו לשלם את ההפרש.

עיסאווי פריג': מה הפרינציפ?

איתן כבל: "הוט" תשלם את ההפרש.

עבדאללה אבו מערוף: המחיר בין החברות, ההתחשבנות.

איתן כבל: כן.

עבדאללה אבו מערוף: עדיין מדברים רק על החברות, על המונופולים.

איתן כבל: נכון.

עבדאללה אבו מערוף: עלי ועליך אף אחד לא מדבר.

עבדאללה אבו מערוף: אנחנו בכלל אין לנו כאן תפקיד.

איתן כבל: מי?

איתן כבל: לא הבנתי.

עבדאללה אבו מערוף: אני ואתה והוא.

איתן כבל: לא.

שולי מועלם-רפאלי: הרי אמרנו שכשהיו יותר חברות הציבור ישלם פחות, זאת הייתה המטרה של כל הדיון הזה.

עבדאללה אבו מערוף: ענית על השאלה ועוד לא הגענו לזה.

שולי מועלם-רפאלי: זאת הייתה המטרה של כל הדיון הזה.

עבדאללה אבו מערוף: עם כל הכבוד, אם זאת הייתה המטרה של הדיון הזה, זה לא מעוגן לא בתקנות ולא בחוק.

איתן כבל: עבדאללה אבו מערוף, תגיד לי, באת עכשיו נגדי?

איתן כבל: אני כבר עובד פה - - -

עבדאללה אבו מערוף: לא, לא.

איתן כבל: סליחה, אני עובד שלושה חודשים, עכשיו אתה מתחיל אתי כאילו זה הדיון הראשון.

איתן כבל: עשה לי טובה, עבדאללה.

עבדאללה אבו מערוף: אז אתם שלושה חודשים.

עבדאללה אבו מערוף: זכותי לדבר, סליחה.

עבדאללה אבו מערוף: אני לא אפריע לך, זכותי לדבר, אבל - - -

דוד ביטן: אין בעיה, אבל תן לו.

איתן כבל: זכותך לדבר כשאני אתן לך את הזכות לדבר.

עבדאללה אבו מערוף: בסדר, אני רוצה שתיתן לי.

איתן כבל: סליחה, אתה מתפרץ, לא ביקשת.

עבדאללה אבו מערוף: אז אני מפסיק להתפרץ אבל תיתן לי זכות דיבור.

איתן כבל: אני אתן.

איתן כבל: אבל אתה לא יכול להגיע לכאן, להתחיל את הדיון, כי אתה בפעם הראשונה פה, כי אנחנו כאילו עכשיו הגענו הרגע ומתחילים את הדיון.

איתן כבל: כל השאלות כבר נדונו, התווכחנו, צעקנו, סגרנו דיונים, עשינו כבר הכול, עכשיו אתה - - -

דוד ביטן: אתה לא בעניין.

עבדאללה אבו מערוף: אני בעניין.

עבדאללה אבו מערוף: מה פתאום אני לא בעניין.

עבדאללה אבו מערוף: אני בכנסת בכל העניינים, בבקשה.

<קריאות: - - -

עיסאווי פריג': מה הבעיה?

דוד ביטן: נענה לך, הוא לא סיים.

עבדאללה אבו מערוף: אני בכל העניינים, ממש בכל העניינים, מהדבר הקטן עד הדבר הגדול, ממש.

איתן כבל: תן לו, בבקשה.

דוד ביטן: תגיד מה שאתה רוצה, נו, מה אני אגיד לך.

עבדאללה אבו מערוף: עדיין אין הצבעה, באתי להגיד את עמדתי.

עבדאללה אבו מערוף: בעד או נגד זה לא חשוב, אני אצביע או לא אצביע – עמדתי היא שבסוף בסוף הצרכן שיקבל את המנוי של "הוט" או של "בזק", לא יודע של מה, שיגיע אליו הביתה, אם הוא עכשיו משלם 180 שקל, אז שישלם 170.

עבדאללה אבו מערוף: אם החוק אומר את זה אז אני בעד.

עבדאללה אבו מערוף: אבל אם החוק אחרי כל הוויכוחים, אחרי כל הדיבורים, אחרי כל ההתחשבנות בין החברות הצרכן ישלם 180 שקל או 190 שקל, אז לא צריך לעשות כלום.

עבדאללה אבו מערוף: זה כל העניין.

עבדאללה אבו מערוף: בבקשה.

איתן כבל: אני אתך.

דוד ביטן: אתה יודע, אני אגיד לך משהו, שרוב החוק זה כדי שאתם תיהנו מזה.

עבדאללה אבו מערוף: מי זה אנחנו?

עבדאללה אבו מערוף: ביטן, מי זה אנחנו?

דוד ביטן: הכפרים הערביים, תאמין לי.

דוד ביטן: כל הפריפריה והכפרים הערביים.

עבדאללה אבו מערוף: אבל מה הקשר?

עבדאללה אבו מערוף: אתה טעית בכתובת, ביטן.

דוד ביטן: אז על מה אתה מדבר, תגיד לי?

איתן כבל: עבדאללה אבו מערוף, סליחה.

דוד ביטן: זה קשור כי היום לא מגיעים אליהם בכלל, אז אנחנו דואגים להנגיש את השירות.

דוד ביטן: גם לא בסדר.

עבדאללה אבו מערוף: דוד, תסתכל עלי, אתה עכשיו טעית בכתובת, נכון?

דוד ביטן: למה?

דוד ביטן: אני מסביר לך.

עבדאללה אבו מערוף: תסתכל על העיניים שלי.

דוד ביטן: אני מסתכל על העיניים שלך.

עבדאללה אבו מערוף: אתה טעית בכתובת, נכון?

עבדאללה אבו מערוף: זהו, טעית בכתובת.

דוד ביטן: אז אני אומר לך שמנגישים את השירות לאזרח.

עבדאללה אבו מערוף: כל הכבוד.

דוד ביטן: כל האזרחים בכל מקום.

עבדאללה אבו מערוף: אז הוא אמר שזה יגיע, בסדר.

דוד ביטן: זו מטרת החוק קודם כול.

דוד ביטן: על מה אתה מדבר, תגיד לי?

עבדאללה אבו מערוף: אם זה מטרת החוק אז בסדר, אבל זה לא כתוב שזאת מטרת החוק, איפה זה כתוב?

עבדאללה אבו מערוף: איפה זה כתוב שהמנוי ירד בעשרה שקלים?

עבדאללה אבו מערוף: איפה זה כתוב שהמנוי ירד בעשרה שקלים או בשקל אחד?

עבדאללה אבו מערוף: זה כתוב באיזשהו מקום שהמנוי ירד בשקל אחד?

עבדאללה אבו מערוף: לא.

עבדאללה אבו מערוף: עם כל הכבוד.

עיסאווי פריג': בטוח שהמחיר ירד?

דוד ביטן: זו הנגשה קודם כול לפני הכסף.

דוד ביטן: באמת, נו.

עיסאווי פריג': לא, לא.

עבדאללה אבו מערוף: לא, הנגשה לא לפני הכסף.

עבדאללה אבו מערוף: קודם כול הכסף אחר כך ההנגשה.

איתן כבל: עבדאללה אבו מערוף, סליחה.

עבדאללה אבו מערוף: סיימתי, זהו.

איתן כבל: סליחה, בכל הכבוד, כנסת ישראל לא מחוקקת כמה תעלה במבה.

עבדאללה אבו מערוף: לא, היא צריכה לחוקק כמה תעלה במבה.

איתן כבל: תן לי שנייה, תן לי.

עבדאללה אבו מערוף: היא צריכה לחוקק.

עיסאווי פריג': אם אנחנו מדברים על התחרות מדברים על המחיר, בטח.

עבדאללה אבו מערוף: בטח.

איתן כבל: עיסאווי פריג', עיסאווי, אפשר בבקשה?

דוד ביטן: מה, באתם למלחמה?

דוד ביטן: אני לא מבין.

איתן כבל: באמת, נו, בחייאת דינכום.

דוד ביטן: סתם אתם, אנחנו מדברים על זה כבר 40 שעות, הגזמתם הפעם.

איתן כבל: חברים יקרים, כל התקנות, כל החוקים הם כדי לייצר תחרות בשוק, א'-ב' של מבוא לכלכלה.

<לאה ורון: רוצים להוזיל את המחירים.

איתן כבל: התחרות הזו אמורה להוזיל את המחיר.

דוד ביטן: יכול להיות שהוא יוזיל, יכול להיות שלא, לא יודעים.

עיסאווי פריג': ביטן אומר שהוא לא יוזיל.

דוד ביטן: לא אמרתי שלא.

עיסאווי פריג': אמרת שלא.

דוד ביטן: אמרתי שהשלב הראשון זה הנגשה לאזרח.

עיסאווי פריג': אני מצטט מה שאמרת.

דוד ביטן: זה לא פחות חשוב מהמחיר.

דוד ביטן: היום אין כלום, הפריפריה לא מקבלת כלום.

דוד ביטן: "הוט" לא יכולה להגיע אליהם, אתם לא מבינים?

דוד ביטן: "בזק" מגיעה אליהם, "הוט" לא מגיעה אליהם, בחייך, מספיק.

דוד ביטן: אתם לא מכירים את החוק, תשאלו, נגיד לכם.

איתן כבל: חבר'ה, עבדאללה אבו מערוף, עיסאווי.

עיסאווי פריג': אני מכיר את החוק והוא העלה נקודה חשובה.

איתן כבל: סליחה.

עיסאווי פריג': בסדר, אני שותק.

איתן כבל: עיסאווי, סליחה, אני לא רוצה לריב.

איתן כבל: כל הצעת החוק משימתה היא כדי לייצר תחרות.

עיסאווי פריג': נכון.

איתן כבל: מה אתה רוצה שאני אכתוב כמה יעלה לך עכשיו לשלם עבור התחברות לערוץ החיים הטובים?

עיסאווי פריג': כל הזמן מעלים את זה.

שולי מועלם-רפאלי: מה זה ערוץ החיים הטובים?

שולי מועלם-רפאלי: שאלה חברת הכנסת מועלם.

איתן כבל: מה העניין?

איתן כבל: מה נהיה פה?

קארין אלהרר: תגידו, מה נהיה היום?

דוד ביטן: אנחנו עושים הסדרה של השירות של "הוט".

שולי מועלם-רפאלי: הסדרת השידורים.

איתן כבל: הסדרה של השידורים.

שולי מועלם-רפאלי: הסדרה זו המילה החזקה.

קסניה סבטלובה: רץ ברשת.

איתן כבל: זו הסדרה כדי לייצר את התחרות.

קארין אלהרר: כבל, משמעת, מה קורה פה?

דוד ביטן: אין היום כלום.

דוד ביטן: לא, הם מגזימים עכשיו, באמת.

שולי מועלם-רפאלי: איתן, אפשר לאסוף את עצמנו להמשך?

איתן כבל: עיסאווי, עכשיו מי שאני אומר את זה גם כן - - -

<קריאות: - - -

דוד ביטן: די, הרגת אותנו.

איתן כבל: סליחה, די, בבקשה.

עבדאללה אבו מערוף: טוב.

עבדאללה אבו מערוף: זהו.

דוד ביטן: סתם אתה הולך נגדנו?

איתן כבל: זה פשוט קצת איבוד עשתונות.

איתן כבל: דוד, בבקשה, אל תהיה פה על תקן הפרימוס.

דוד ביטן: אני עוזר לך.

דוד ביטן: מה זה על תקן פרימוס?

דוד ביטן: תמיד יש לך משפטים מיוחדים, אתה.

דוד ביטן: תסביר.

איתן כבל: נכון, לפעמים.

איתן כבל: פרימוס מחמם, מדליק.

<קריאות: - - -

דוד ביטן: נו, באמת, אני עוזר לך והוא מחמם.

דוד ביטן: אתה יודע מה, אבו מערוף, מעכשיו והלאה אני אתך.

שולי מועלם-רפאלי: איתן, יושב-ראש ועדת החוקה התלונן שבסוף כל ההצגה הטובה היא פה, יאללה.

דוד ביטן: אני מעכשיו אתך אם הוא אומר שאני פרימוס.

דוד ביטן: אני מחמם?

עיסאווי פריג': איתן, ה"הוט" שעולה על "יס" או אחרים שעולים זה מחיר קבוע לכולם?

איתן כבל: לא, אני מדבר ואתה עכשיו שואל אותי את השאלות, על זה הוויכוח.

עיסאווי פריג': אה, סיכמתם משהו בעניין?

איתן כבל: לא סיכמנו.

איתן כבל: סיכמנו את התהליך.

דוד ביטן: לא את המחירים.

איתן כבל: לא את המחיר.

דוד ביטן: הם יעשו שימוע, הם זה וזה, ואז יהיו מחירים.

קארין אלהרר: מה, לא תיתנו לאנשי "הוט" להציג משהו?

קארין אלהרר: לא, אצלי זה לא היה קורה.

עבדאללה אבו מערוף: בסדר, הוגן.

עבדאללה אבו מערוף: שוט, שוט.

איתן כבל: בתקופה הזו האוצר ומשרד התקשורת צריכים לסיים את התהליך ולקבוע את המחיר החדש, אני לא יודע מה הוא יהיה.

איתן כבל: הם יעשו את השימוע, הם יעשו את כל התהליך.

איתן כבל: אני רוצה לומר את הדבר הבא, התחלת השימוע – אני גם אומר את זה לאוצר ואני אומר את זה למשרד התקשורת – אין סיבה שהיא לא תתחיל בעוד שבועיים.

<שלמה פילבר: מחר בבוקר.

דוד ביטן: אל תחכו.

איתן כבל: לא צריך עכשיו לחכות שנתיים.

איתן כבל: יש לנו תשעה חודשים, אני מצפה שהתהליך הזה יסתיים בתוך התשעה חודשים.

עיסאווי פריג': ואם לא יגיעו?

איתן כבל: תן לי לסיים, נו, אח שלי, גם אתה, את השאלות האלה אני יודע לבד.

איתן כבל: זאת אחת הסיבות שאנחנו פה.

איתן כבל: אני מוסיף עוד חצי שנה מעבר לתשעה חודשים שבהם תתקיים קביעת המחיר בין משרד האוצר לבין משרד התקשורת.

קארין אלהרר: על התשעה חודשים?

איתן כבל: על התשעה חודשים.

קארין אלהרר: למה?

עיסאווי פריג': למה?

דוד ביטן: עושים עוד זמן, אם יצא יצא.

עיסאווי פריג': מה הנימוק?

עיסאווי פריג': מה הפרינציפ?

עיסאווי פריג': אין בעיה, בסדר, רק הפרינציפ.

איתן כבל: אני לא רוצה שיגידו שאני מפעיל – הרי הזמן היה צריך להיות הרבה יותר.

איתן כבל: אני מצפה שכל התהליך הזה יסתיים בתוך התשעה חודשים.

איתן כבל: אם הם לא יסיימו את זה בתוך התשעה חודשים - - -

קארין אלהרר: מה כזה מסובך?

קארין אלהרר: למה תשעה חודשים לא מספיקים?

דוד ביטן: כי עשו את המחירים האלה לשנתיים.

איתן כבל: נשמה, אני לא רוצה – תאמיני לי, אני כבר בא לפה - - -

עיסאווי פריג': איתן, ואם לא?

קארין אלהרר: איתן, אדוני היושב-ראש, מניסיון, כמה שאתה נותן יותר זמן למשרדים ככה זה ייקח יותר.

קארין אלהרר: תמיד מחכים לחודש לפני.

<שלמה פילבר: אנחנו יושבים פה בוועדה כבר שנה על ברית-המועצות.

עיסאווי פריג': ותשב עוד הרבה זמן.

קארין אלהרר: חלאס, די, אין מצב שמתיישבים חודש, אין, עד חודש זה הדד-ליין.

איתן כבל: אני רוצה להגיד גם לגברתי, לחברתי, שהלוואי והעולם הזה שאת מדברת עליו יתקיים.

קארין אלהרר: - - -

איתן כבל: סליחה, אני מנסה לחיות בתוך עולם של המציאות הזו, ואת רואה פה שאני נלחם עם הקואליציה על חוק שהם הביאו, למשל.

קארין אלהרר: שזה נושא למחקר.

איתן כבל: אבל זה דיון אחר.

איתן כבל: גברתי רוצה לסדר משהו יותר מורכב מזה?

איתן כבל: אני לא מציע.

איתן כבל: אני מציע לתת את החצי שנה הנוספת הזו, שלא יגידו אז זה תשעה חודשים – סיכמנו ש"הוט" תוכל להמשיך ולרכוב – לכמה זמן אמרנו?

<אסף וסרצוג: לא מוגבל.

איתן כבל: לא מוגבל.

איתן כבל: אבל אני אומר לך שזה כן מוגבל.

איתן כבל: אני לא מתכוון לתת את זה עד קץ כל הדורות.

שולי מועלם-רפאלי: אדוני יכול רק להגיד לי מי מייצג פה את משרד האוצר?

איתן כבל: לא, כפרה, וואי, וואי.

עיסאווי פריג': או, או, אסף המלך.

איתן כבל: תעליבי את וסרצוג, תעליבי.

<אתי בנדלר: את אגף התקציבים, יש פה גם את הנציגה של הלשכה המשפטית.

שולי מועלם-רפאלי: אז רציתי לדעת אם זה רק הלשכה המשפטית או גם אגף התקציבים.

יוסי יונה: בוא נפרק את מה שאמרת, אדוני היושב-ראש, לגבי מוגבל לא מוגבל.

איתן כבל: סליחה, אני מחליט עכשיו, לא הם.

עיסאווי פריג': איתן, אחרי השישה חודשים?

עיסאווי פריג': אני רוצה לשמוע.

דוד ביטן: עשית גיוס פה?

דוד ביטן: איך כולם באו?

איתן כבל: עשיתי גיוס.

איתן כבל: אני מודה, עשיתי גיוס.

דוד ביטן: למה?

דוד ביטן: אתה מפחד שמה?

איתן כבל: אני לא מפחד.

עיסאווי פריג': אנחנו נצביע מה שאיתן רוצה, מה העניין?

עיסאווי פריג': מה שאיתן רוצה נצביע.

איתן כבל: אני רוצה לגמור את העניין הזה היום.

דוד ביטן: לא, ברצינות אבל, מה?

דוד ביטן: אין לי בעיה, אני לא מבין.

דוד ביטן: הלכתי נגדך במשהו?

איתן כבל: לא, לא אמרתי.

איתן כבל: אני רוצה לוודא.

איתן כבל: תרשה לי?

איתן כבל: דאגתי.

עיסאווי פריג': אנחנו נהיה בהסכמה.

דוד ביטן: בסדר, נתאם אתך.

איתן כבל: עד כאן אנחנו מסכימים, האוצר ומשרד התקשורת.

איתן כבל: עד כאן אין מחלוקת.

איתן כבל: המחלוקת מתקיימת סביב השלב המביך שבו הממשלה לא תגיע בתוכה להסכמה על המחיר.

דוד ביטן: זה קורה, מה.

דוד ביטן: לא יכול לקרות?

עיסאווי פריג': מה יהיה?

קארין אלהרר: זה מביך.

איתן כבל: עזוב, זה מביך.

שולי מועלם-רפאלי: נו, בסדר, חלאס, נבוכנו, בואו נתקדם.

דוד ביטן: זה קורה, מה.

איתן כבל: די, גמרנו, תן לי להתקדם.

איתן כבל: אני צריך לקבוע מנגנון של החלטה – איך קובעים את העניין הזה שבזמן הזה שאם אחרי תשעה חודשים ועוד חצי שנה משרד האוצר ומשרד התקשורת לא הגיעו ביניהם להסכמות – איך אני חותך את זה.

עיסאווי פריג': אבל תוודא שלא יהיו בחירות עד אז.

עבדאללה אבו מערוף: זו לחישה לביטן.

איתן כבל: בסדר, זה לא קשור.

איתן כבל: אין לזה קשר.

דוד ביטן: ב"הוט" זה שלושה חודשים, מה זה משנה.

עיסאווי פריג': שתיקח שנה.

רוברט אילטוב: אז נגיע.

איתן כבל: לא, חבר'ה, תעשה לי טובה, אני לא משחק את המשחק הזה.

דוד ביטן: וגם אם יהיו בחירות לא יהיה שינוי.

דוד ביטן: השינוי היחיד שיכול להיות זה שיושבי-ראש הוועדות ישתנו, זה הדבר היחיד.

עיסאווי פריג': נו, בגלל זה אני אומר.

קארין אלהרר: אל יתהלל, דוד, אל יתהלל.

דוד ביטן: אל תתהלל.

דוד ביטן: מספיק עשית בלגן עם התאגיד.

קארין אלהרר: אני עשיתי בלגן?

קארין אלהרר: הנה, יושבים פה האנשים שעושים את הבלגן.

עיסאווי פריג': את רואה.

שולי מועלם-רפאלי: לא, אין מילים.

קארין אלהרר: אין לתאר במילים.

קארין אלהרר: באמת אין מילים.

איתן כבל: ששש.

איתן כבל: שנייה.

איתן כבל: חברים שלי, אני רוצה בבקשה, סליחה, אני אומר את זה לכם - - -

דוד ביטן: הם נהיו ליברלים.

דוד ביטן: אני מסתדר אתה טוב, אתה יודע.

קארין אלהרר: - - - מסתדר אתה?

קארין אלהרר: אתה חושב שאתה מסתדר אתי.

איתן כבל: האם אתם יודעים להגיד לי – אני לא הולך עכשיו לקבוע את הכללים ומה אם ואלה לא יביאו ואלה כן יביאו, אני לא נכנס לזה, אני אומר את הדבר הבא, עד 1 ביולי 2018 הכי מאוחר.

עיסאווי פריג': זה כבר יותר, זה שנה וחצי.

איתן כבל: נכון, זה תשעה חודשים ועוד חצי שנה.

דוד ביטן: תראה מה עשית, עשית גיוס נגדך.

איתן כבל: תן להם להבין.

שולי מועלם-רפאלי: שנה ושלושה חודשים.

עיסאווי פריג': מה שאמרת 1 ביולי זה שנה וחצי.

איתן כבל: הם צריכים להתקין תקנות.

עיסאווי פריג': מתי?

עיסאווי פריג': עד מתי?

קארין אלהרר: הוא אמר.

<אתי בנדלר: אדוני, זה לא קבוע, אם אתה רוצה נוסיף סעיף כזה.

איתן כבל: אני רוצה להוסיף סעיף.

דוד ביטן: מה הסעיף?

<אתי בנדלר: תקנות ראשונות ייקבעו עד ליום - - -

דוד ביטן: איזה תקנות?

דוד ביטן: על מה?

דוד ביטן: תקנות במחיר?

<אתי בנדלר: התקנות למחיר, כן.

<אתי בנדלר: אז תקנות ראשונות ייקבעו עד?

שולי מועלם-רפאלי: תשעה ועוד שישה חודשים.

<ברוריה מנדלסון: יש תקנות.

<ברוריה מנדלסון: לא ראשונות.

<ברוריה מנדלסון: כבר יש תקנות רק לעניין התשלומים האלה.

איתן כבל: כן, זו הכוונה שלי.

דוד ביטן: תקנות שיקבעו את המחיר, שיהיה ברור.

עיסאווי פריג': איך המחירים ייקבעו בתקנות?

איתן כבל: חברים יקרים, אני גם רוצה לתת למי שירגיש את עצמו נפגע בתהליך הזה, כשיש תקנות ולא עומדים בהם, בג"ץ יכול גם להגן עליו, כי היום אני לא יודע מה יהיה אתי, מה יהיה אתנו.

דוד ביטן: זה רעיון טוב מה שאמרת.

איתן כבל: אתה מבין?

איתן כבל: אני לא יודע מה יהיה אתי.

קארין אלהרר: איתן, אבל עד אז דוד יסגור את בג"ץ, זו בעיה.

עבדאללה אבו מערוף: אבל עד אז יהיה לבג"ץ סמכות להתערב?

שולי מועלם-רפאלי: בחסדי השם יתברך.

דוד ביטן: יש לכם מזל שכחלון אתכם בעניין הזה, מה אני אגיד לך.

קארין אלהרר: אתה רואה, הוא רוצה לסגור את בג"ץ.

דוד ביטן: מה הקשר לבג"ץ פה בתקנות?

שולי מועלם-רפאלי: אז למה אתה עונה על זה, ביטן?

שולי מועלם-רפאלי: בוא, אנחנו מבזבזים את הזמן.

<אתי בנדלר: אני אגיד לך, חבר הכנסת ביטן, אם אתה קובע - - -

דוד ביטן: לא, מה הקשר למה שהיא אמרה?

<אתי בנדלר: אני אגיד לך.

דוד ביטן: שהבג"ץ ייסגר, מה הקשר?

עיסאווי פריג': לא הבנתי את המנגנון שאתם מדברים עליו.

קארין אלהרר: הוא בענייני סגירה, סוגר תאגיד, סוגר בג"ץ, סוגר הכול.

דוד ביטן: הנה, עזבתי את התאגיד שבועיים-שלושה, יש לי בעיות יותר חמורות.

דוד ביטן: עוד מעט הממשלה צריכה - - -

קארין אלהרר: אפילו נציגי משרד התקשורת לא מבינים את זה.

איתן כבל: דוד, אני אסביר, סליחה.

דוד ביטן: אני רואה שאתם צוחקים על העניין הזה.

איתן כבל: דוד, אני רוצה לסיים.

איתן כבל: חברים, הסיכום המקורי, אתה זוכר אותו בהתחלה, שהחוק בכל מקרה יכנס לתוקף בעוד תשעה חודשים.

איתן כבל: ביקשתי משני המשרדים בתוך התשעה חודשים בלי שום קשר כבר להכין את - -

<שלמה פילבר: את העבודה הכלכלית.

איתן כבל: - - את העבודה הכלכלית לקביעת המחיר כמה "הוט" תשלם ל"בזק".

איתן כבל: אמרתי אחרי תשעה חודשים.

רוברט אילטוב: רק "הוט" או כולם?

איתן כבל: רק "הוט".

איתן כבל: כל הבעיה היא "הוט".

איתן כבל: אחרי התשעה חודשים "הוט" כבר יכולה, גם אם לא סיימו את העבודה, "הוט" כבר יכולה להתחיל לרכוב על התשתיות, לא כולם יכולים לרכוב על התשתיות האחרות.

איתן כבל: אם עדיין לא נקבע המחיר, המחיר זה השוט הראשון שתוכל לשלם "הוט" ל"בזק" על-פי התקנות הקיימות.

איתן כבל: יש מחיר קבוע כבר ידוע, כבר נעשתה עבודה.

יוסי יונה: למה זה שונה?

איתן כבל: כי "בזק" חושבת שהיא צריכה לקבל מחיר יותר גבוה.

יוסי יונה: אני יודע, אבל אם זה על-פי ההסדר הקיים אז זה לא המשודרג.

איתן כבל: בדיוק.

איתן כבל: העניין הוא ש"בזק" תרצה שהוועדה תסיים את העבודה שלה כי היא סבורה שאחרי סיום העבודה המחיר שהיא תידרש לגבות מ"הוט" יהיה יותר גבוה.

איתן כבל: לכן גם קבענו, וזה השוט השני או המקל והגזר, שתהיה רטרואקטיביות כדי שידעו להם אלה שהם לא יכולים למשוך את זה עד אין קץ, ולאלה לא שווה למשוך עד אין קץ.

איתן כבל: שתהיה רטרואקטיביות.

איתן כבל: ברגע שהוועדה קבעה את המחיר, אם היא קבעה, נניח, לא משנה כמה שהיא קבעה - - -

<אתי בנדלר: ברגע שהשרים יתקינו את התקנות שבהן ייקבעו המחירים.

איתן כבל: בדיוק.

איתן כבל: נכון, צודקת, תודה, גברתי, על החידוד.

איתן כבל: אם המחיר יותר גבוה "בזק" תצטרך לקבל מ"הוט" את הפער בין המחירים.

איתן כבל: הרי זה לא ייגמר לעולם.

איתן כבל: מה שאמרתי, שבכל מקרה הם יצטרכו להתקין את התקנות אני נותן להם עוד חצי שנה.

איתן כבל: זאת אומרת, תשעה ועוד שישה חודשים.

איתן כבל: אם בתוך 15 החודשים האלה לא יסיימו את העבודה, מי שימצא את עצמו נפגע מהתהליך הזה תהיה לו כבר האפשרות - -

דוד ביטן: לפנות לבג"ץ.

איתן כבל: - - לפנות לבג"ץ ולקבל את הסעד, כי יש חובת התקנת תקנות.

דוד ביטן: בסדר.

איתן כבל: חשבתי ושברתי את הראש איך לייצר את האיזונים.

איתן כבל: לא, תקשיב, אגיד לך את זה ככה, חבר'ה, יוסי יקירי, אני מכיר את זה כי אני חושב שעד היום אני הראשון שעתרתי לממשלה על אי-קיום או על אי-התקנת תקנות בוועדה הזו וגם זכיתי.

<לאה ורון: לגמרי.

איתן כבל: לגמרי זכיתי בלי בכלל, אתה יודע, משחקים, כתוב, יש מועד, ממשלה לא עומדת.

איתן כבל: עתרתי דרך אגב נגד שר ממפלגתי, פואד היה בזמנו.

בן יהודה: אבל, יושב-ראש הוועדה, כמה זמן לקחה לך העתירה הזאת?

איתן כבל: יקירה, לא, לא.

בן יהודה: אתה אומר שמשרד התקשורת לוקח להם זמן, ובצדק, לעשות את הדברים, אבל עתירה לבג"ץ זה גם - - -

איתן כבל: שרון, אני לא יודע לתת את כל התשובות.

איתן כבל: אני חושב שנתתי פה את התמונה הכי טובה שכולם, אבל כולם יהיו דרוכים כדי להוציא את הכול מן הכוח אל הפועל.

עיסאווי פריג': אבו מערוף שואל, המחיר ירד או לא ירד?

<קריאות: - - -

רועי פולקמן: ירד.

רועי פולקמן: אתה רוצה לדעת בדיוק בכמה?

רועי פולקמן: מייד נגיד את המחיר, אנחנו רק נחשב אותו בדיוק.

עיסאווי פריג': המחיר בסוף ירד או לא ירד?

עבדאללה אבו מערוף: בטח לא ירד, יעלה המחיר.

רועי פולקמן: ירד ב-150 שקלים.

עבדאללה אבו מערוף: המחיר יעלה, יעלה.

עיסאווי פריג': רשום בפרוטוקול, רועי.

רועי פולקמן: לא, אני לא יודע בכמה, אבל ירד.

איתן כבל: חבר'ה, אנחנו הח"כים מסכימים על הרעיון הזה?

עיסאווי פריג': הרעיון בסדר, אבל התחלת ברעיון העובדים.

קארין אלהרר: רגע.

איתן כבל: כשנגיע לזה.

בן יהודה: כבוד היושב-ראש, אפשר בבקשה להציע רעיון אחר לעניין הזה?

איתן כבל: לא.

איתן כבל: אני יודע מה את רוצה להציע.

עיסאווי פריג': נשמע אותה.

עיסאווי פריג': מה היא?

איתן כבל: אוקיי, בבקשה.

עיסאווי פריג': נשמע, איתן.

איתן כבל: כבר באתי לפה, גם הסכים האוצר וגם הסכים – עיסאווי.

עיסאווי פריג': בסדר.

עיסאווי פריג': אין בעיה, איתן, קיבלת.

איתן כבל: לא, עיסאווי, זה לא דיון ראשון.

קארין אלהרר: בסדר.

עיסאווי פריג': בסדר.

איתן כבל: אני אומר את זה, חברים, כל מילה שמתווספת ברגע זה פותחת חלון נוסף בתוך המערכת, אני לא מוכן לזה.

איתן כבל: הלכתי, אני נלחם על זה כמו אריה לאורך כל הדרך יחד אתכם.

איתן כבל: די, עוברים להקראה.

קארין אלהרר: יאללה, איתן.

איתן כבל: אני רק שואל אם יש פה מישהו - - -

דוד ביטן: די, נתת לה לדבר.

דוד ביטן: נתת לה.

קארין אלהרר: לא, הוא לא נתן לה.

איתן כבל: שרון, אתן לך משפט בקצרה.

בן יהודה: בדיון הקודם ביקשת שבעצם יהיה מאזן אימה שכמו בתקופה הראשונה, לכן יש שני פתרונות.

איתן כבל: שרון, אני לא רוצה, לא.

בן יהודה: רגע, פתרון אחד זה, במידה - - -

איתן כבל: שרון, אני לא אתן לזה, סליחה.

בן יהודה: אבל בג"ץ הוא לא פתרון.

איתן כבל: לא, שרון, סליחה.

בן יהודה: אבל יש לי בג"ץ תמיד, אני לא צריכה שיגידו שיש את בג"ץ.

איתן כבל: שרון, לא, לא, אני סיימתי.

בן יהודה: אבל אפשר להציע הצעה?

איתן כבל: לא, שרון, לא.

איתן כבל: אני לא אתן לך עכשיו, אני לא אתן לאף אחד לדבר.

עיסאווי פריג': אנחנו נגד סתימת פיות.

איתן כבל: העניין מבחינתי חלוט ונעול, זה הכול.

איתן כבל: אני לא מתכוון לפתוח.

איתן כבל: את תפתחי, ההוא ירגיש שהוא צריך לפתוח, זה יפתח, ואנחנו לא נסיים את זה.

עיסאווי פריג': אבל היא סקרנה אותנו.

איתן כבל: עיסאווי, תצא אתה החוצה כדי שסקרנותך תבוא על סיפוקה.

איתן כבל: אתה יודע מה ההבדל?

איתן כבל: אני כבר לא במקום של צחוק.

איתן כבל: מה שאנחנו עוברים פה ככנסת זו בושה.

עיסאווי פריג': לא, אל תגזים.

איתן כבל: אתה לא היית פה, תסלח לי.

עיסאווי פריג': עברתי רפורמה היסטורית, מה.

איתן כבל: תסלח לי, אתה לא היית פה כדי לראות את כל התהליכים, אז אל תגיד לי מה אני עברתי פה.

איתן כבל: שאף אחד לא יהיה גיבור שהוא צריך לתת לי עצות.

איתן כבל: עד שסוף סוף יש רפורמה שמביאה הממשלה, סבירה, אני עכשיו לא רץ וצועק איזה יופי.

איתן כבל: מתחיל איזה תהליך, שאנחנו נמנע אותו, חברי הכנסת בסיפורים מסיפורים שונים?

קארין אלהרר: רק שלא יבטלו אותה אחר כך.

איתן כבל: זה כבר לא עניין שלי.

<לאה ורון: אפשר להתחיל בהקראה?

איתן כבל: בבקשה, אני מבקש להתחיל בהקראה.

<לאה ורון: תתחילו בבקשה את ההקראה.

דוד ביטן: - - - רק רפורמות טובות, תלמדי.

קארין אלהרר: שלכם?

דוד ביטן: רק הרפורמות הטובות.

דוד ביטן: גם שלכם זה היה.

<לאה ורון: תתחילו בבקשה את ההקראה.

דוד ביטן: גם של שר האוצר.

<אסתי פלדמן: אנחנו מתחילים.

קארין אלהרר: תגיד לי, מי היה שר התקשורת?

דוד ביטן: של מי ההצעות האלה?

איתן כבל: ששש.

<אסתי פלדמן: סעיף 28.

יוסי יונה: רק הערה.

איתן כבל: כן, יוסי.

איתן כבל: יוסי, סליחה.

יוסי יונה: אני שואל אותך.

עיסאווי פריג': עוד לא הגענו לזה.

איתן כבל: יוסי, אני רוצה להזכיר, אני פה מכל החבורה התמודדתי להסתדרות, רציתי להיות ראש העובדים, אני פה יושב עשר דקות כדי להגן עליהם.

עיסאווי פריג': אנחנו עוזרים לך, מגבים אותך, מה אתה רוצה?

איתן כבל: אל תעזרו לי.

עיסאווי פריג': מגבים אותך, מה אתה רוצה?

איתן כבל: לא, אתם מפריעים לי עכשיו.

עיסאווי פריג': אני שותק.

איתן כבל: אני אחזור לזה.

יוסי יונה: מאה אחוז, זהו, רק רציתי לדעת, בסדר.

איתן כבל: אמרתי.

איתן כבל: בבקשה, חברים, קדימה.

איתן כבל: שם ותפקיד לפרוטוקול, בבקשה, גברתי.

<קריאה: אפשר לקבל נוסח?

<לאה ורון: הנוסח פורסם באתר הוועדה, ובנוסף, מאחר שהוא הגיע מאוחר שלחנו אותו במייל לכל המוזמנים.

איתן כבל: סליחה, אני רוצה לעצור כאן.

איתן כבל: אני רוצה לפתוח עכשיו חלון, החלון הזה נוגע לעובדי "בזק", בדיוק למה ששלמה בא לכאן.

איתן כבל: אני רוצה להעלות נקודה שהועלתה על-ידי יו"ר ועד העובדים של "בזק".

איתן כבל: אני רוצה לראות איך אני מצליח להתמודד אתה, אם אני מצליח להתמודד.

איתן כבל: אומר יושב-ראש ועד העובדים של "בזק" שבניסוח הנוכחי המשמעות העולה מתוך הניסוח הזה, שעובדי "בזק" שעד היום היה מן המפורסמים – אני ארצה, אדוני, גם את מנכ"ל משרד התקשורת, כיוון שאתה זה שאחר כך צריך להידרש לכל העבודה, אני רוצה את ההתייחסות שלך, חשוב לי לשמוע אותה – המשמעות היא כזאת, כפי שעולה מהפרשנות שלו, חשוב לי להגיד את הדברים כמו שהם, הוא אומר שהניסוח כפי שהוא כאן, המשמעות שלו היא שעובדי "בזק" שעשו עד היום את העבודה עבור כולם – וגם דרך אגב יש לי פנייה ממשרד הביטחון בעניין הזה מסיבות ביטחוניות כאלה ואחרות, שדורשים ש"בזק" תמשיך לעשות את העבודה – שבעצם מכאן זה שכל עובד של כל חברה יכול להיכנס אל תוך הקנים שלהם.

איתן כבל: אמרתי לו – גברתי, ואני רוצה שגם את וגם אתה תענו – אמרתי, ואמרתי את זה גם לנציגי האוצר, בכל הנוגע לעבודת עובדי "בזק" והתקנת הקווים החוק הזה לא נוגע ולא מתייחס, יש סטטוס-קוו מלא.

איתן כבל: מה שהיא עד היום ימשיך, ואנחנו אומרים את זה גם לפרוטוקול, ואני אומר את זה כאן למנכ"ל משרד התקשורת שהוא האיש שאמון על תיקי השירות.

יוסי יונה: אבל מה המעמד של הפרוטוקול שמחייב?

איתן כבל: תנו לי שנייה, חברים, הרי אני מבין את הדילמה.

איתן כבל: אני גם מבין דילמה נוספת, שאם אני עכשיו פותח את זה יתחיל ויכוח ודיון משפטי שלא יגמור את העניין ולא את הרפורמה.

איתן כבל: שלמה, אתה יכול להתקרב, שב קרוב.

<שלמה כפיר: תנו לי לשבת, אני אשב.

איתן כבל: לפני שאתה מתייחס, ברשותך, אני רוצה קודם כול לשמוע את מנכ"ל משרד התקשורת, דעתו חשובה לפרוטוקול, ואז נתקדם מכאן.

איתן כבל: בבקשה.

<שלמה פילבר: קודם כול, עובדתית כרגע, עד היום מי שביצע את כל העבודות ברשת "בזק" היו כמובן עובדי "בזק".

<שלמה פילבר: אנחנו לא התערבנו לחברה במי עושה את העבודות.

<שלמה פילבר: בתחומי השוק הסיטונאי כשפתחנו את התשתיות הפסיביות, כשעשינו את ההסדרה הזאת הגיעה פנייה מגורמי הביטחון שאמרה שהם - - -

איתן כבל: גם אלי.

<שלמה פילבר: כן.

<שלמה פילבר: שהם מעוניינים כמה שפחות, כיוון שתשתיות התקשורת הן תשתיות רגישות כאלה ואחרות, שיעשו אותם גופים מסווגים.

<שלמה פילבר: ככלל, עובדי "בזק" כרגע הם הכוח העיקרי שעושה את רוב העבודה הזאת.

<שלמה פילבר: את זה נסדיר בהסדרה, ובהסדרה שקיימת היום קבוע שאם יש קבלנים שאושרו על-ידי מערכת הביטחון הם גם יוכלו לעשות את זה.

<שלמה פילבר: אבל בפועל, בפרקטיקה היום מי שעושה את העבודה אלו בעיקר עובדי "בזק".

<שלמה פילבר: מצד שני אנחנו כמשרד נצטרך להקפיד ולוודא שהעובדה שעובדי "בזק" עושים את זה לא תגרום לעיכובים.

איתן כבל: זה ברור.

<שלמה פילבר: אבל ככל שזה כך אנחנו לא נתערב מעבר לזה.

איתן כבל: שלמה, אני לא מציע, אני אומר לך את זה, שלמה כפיר, אני יודע על מה אני מדבר, אני רוצה לעזור, אני לא מציע לך, באמת אני אומר לך.

איתן כבל: אני חושב שהדברים שאמר כאן מנכ"ל משרד התקשורת הם דבר דבור על אופניו, ואתה תרצה להתייחס?

<שלמה כפיר: אני אתייחס.

איתן כבל: בבקשה, אני לא אפריע לך.

עיסאווי פריג': איתן, אני גם אתייחס.

<שלמה כפיר: אני יכול להתייחס?

איתן כבל: כן, שלמה.

<שלמה כפיר: קודם כול, אני חושב שאני לא צריך להוכיח ש"בזק" לא נבהלת מרפורמות ומתחרות ומהפרטות, עד היום היא הוכיחה את זה.

<שלמה כפיר: אני לפחות ב"בזק" 52 שנה כשהיא עברה תהליכים מעובדי מדינה לחברה ממשלתית, מחברה ממשלתית להפרטה, במקביל תחרות.

<שלמה כפיר: הכול נעשה בשיתוף פעולה עם העובדים עד היום, ועד היום זה הצליח.

<שלמה כפיר: ואני שמח ואני גאה שאנחנו אחת החברות המובילות, כולל בעולם, ששמרו על רמה גבוהה ביותר על תחרות, אפשרו תחרות.

<שלמה כפיר: לא מנענו מ"הוט" לפרוס רשת בכל הארץ.

<שלמה כפיר: מי שלא פרס רשת זה "הוט".

<שלמה כפיר: הם פרסו איפה שהיה כדאי להם, איפה שלא היה כדאי להם אנחנו פרסנו.

<שלמה כפיר: חברת חשמל, למרות שהיא מתעסקת בחשמל, רצו לתת להם להתעסק בתקשורת, לא מנענו מהם.

<שלמה כפיר: רוצים תחרות?

<שלמה כפיר: שתהיה תחרות.

<שלמה כפיר: אף אחד לא יכול להעלות על דעתו, ואני עכשיו הולך הפוך, כי החוק הוא הדדי, גם בתשתיות "בזק" וגם בתשתיות "הוט" או בתשתיות חברת חשמל, מישהו יאפשר לעובד "בזק" להיכנס לתשתיות של חברת חשמל?

<שלמה כפיר: אני על זה לא דיברתי עוד עם מיקו.

<שלמה כפיר: מישהו היה מעלה על דעתו שעובד "בזק" ישתמש בתשתיות של חברת חשמל?

<שלמה כפיר: זה מה שאומר החוק.

<דורון כהן: זה מיקור.

<שלמה כפיר: החוק למעשה נותן פתח, גם אם מנכ"ל משרד התקשורת רוצה לעגן את זה שרק עובדי "בזק" יעשו את זה הוא מסונדל על-ידי החוק.

<שלמה כפיר: למה?

<שלמה כפיר: יבואו אליו ויגידו: אדוני, מה פתאום אתה מגביל?

<שלמה כפיר: מה פתאום אתה מגביל בתיק שירות?

<שלמה כפיר: החוק מאפשר לכל אחד להשחיל ולתחזק רשת בתוך מערכת של "בזק".

<שלמה כפיר: אם מישהו מאמין שבחוק אפשר לפתור בעיה הוא טועה.

<שלמה כפיר: אני חושב שבשיתוף פעולה ובהסכמות אפשר לבצע רפורמות.

<שלמה כפיר: רוצים בכוח?

<שלמה כפיר: זה פשוט לא ילך.

עיסאווי פריג': מה אתה רוצה?

<שלמה כפיר: מה שאנחנו רוצים, מבקשים, ואנחנו יודעים את זה, אם החוק הזה נכנס לתוקפו הוא מייד מפר את ההסכם הקיבוצי של "בזק", כי ב"בזק" יש לי הסכם עם ההנהלה, לא יכנסו לא עובדי כוח-אדם, לא קבלנים, ולא אף אחד.

<שלמה כפיר: ברגע שהחוק הזה נכנס מתחרים של "בזק" יכניסו - - -

איתן כבל: אוקיי, שלמה, העניין - - -

<שלמה כפיר: רגע, תאפשר לי לסיים.

<שלמה כפיר: יאפשרו להם להכניס קבלנים, ועל נושא קבלנים, וזה הפרת הסכם "בזק", מחר בבוקר יש השבתה.

איתן כבל: תודה.

איתן כבל: היית יכול לוותר על החלק האחרון.

<שלמה כפיר: לא, אני אומר.

<שלמה פילבר: לא, שלמה, סליחה.

<שלמה פילבר: איתן, עם כל הכבוד, יש הסכמים וצריך לכבד.

איתן כבל: עם כל הכבוד לך, אתה לא יורה את הפגז במערכה הראשונה.

<שלמה כפיר: לא יריתי פגז.

איתן כבל: במקרה הטוב אתה שם את האקדח.

איתן כבל: לא, נו, באמת.

דוד ביטן: אני רוצה להבין, הנוסח של היום כולל אפשרות כזאת?

<שלמה פילבר: הוא מאפשר להכניס קבלנים, כן.

יוסי יונה: רגע, אדוני היושב-ראש.

איתן כבל: יוסי יונה, בבקשה.

יוסי יונה: השאלה מאוד פשוטה.

יוסי יונה: שמענו את שלמה פילבר, והוא נתן איזשהן ערבויות בוא נאמר, אולי לפרוטוקול.

דוד ביטן: איך יצא שהוא מדבר?

יוסי יונה: מה שאני מבקש מגברתי היועצת המשפטית אתי בנדלר, לחוות את דעתה, האם המצב כאשורו, נניח, על-פי הניסוח הנוכחי של החוק אכן פותח את האפשרות לחשש שהעלה כאן שלמה קודם?

רועי פולקמן: אני יכול להוסיף שאלה לעניין הזה?

איתן כבל: כן.

רועי פולקמן: הדרישה שרק עובדי "בזק" ייתנו שירות על פניה היא הגיונית.

יוסי יונה: למה היא לא עונה?

איתן כבל: אני אתן לה לענות.

רועי פולקמן: השאלה היחידה, האם זה נדרש בחוק.

רועי פולקמן: להבנתי זה לא נדרש בחוק, זה גם היום קיים בתיק שירות וזה צריך להישאר בתיק שירות.

רועי פולקמן: זה שלעובדי חברת חשמל - - -

בן יהודה: תיק השירות לא חל על זה.

רועי פולקמן: אז את זה צריך להבין משפטית.

רועי פולקמן: זה שעובדי חברת חשמל מתפעלים את התשתיות של חברת חשמל ולא יהיו עכשיו מאה עובדים שיעשו עבודות במקביל ויכנסו לאותן תשתיות גם הגיוני, אז אני לא רואה את הבעיה, רק למה בחוק?

דוד ביטן: אתה לא רואה אף פעם בעיה פה.

איתן כבל: דוד.

דוד ביטן: אני רוצה לדעת, החוק של היום, הנוסח הקיים היום בהצעת החוק מאפשר שכל חברה תוכל?

<קריאה: כן.

<אתי בנדלר: הנוסח מאפשר כל פרשנות.

<אתי בנדלר: בפועל איך לבצע את זה יש רגולטור, הרגולטור זה משרד התקשורת.

<אתי בנדלר: משרד התקשורת נותן רישיונות לכל חברה וקובע היטב כיצד השירות יינתן.

דוד ביטן: את זה הבנתי.

<אתי בנדלר: במסגרת הזאת הוא יכול להביא שיקולים שונים בחשבון, כרגע למשל שמענו ממנכ"ל משרד התקשורת שלמרות שהנוסח גם היום בחוק - - -

דוד ביטן: ראיתי, הבנתי.

דוד ביטן: הטענה שאפשר להשתמש בקווים של "בזק" כדי לתת את השירות ולהנגיש את השירות לאזרח מקובלת עלי, אבל אין צורך שגם העבודות יבוצעו על-ידי חברות אחרות.

דוד ביטן: את זה אני לא מסכים לקבל בשום פנים ואופן.

דוד ביטן: אפשר להשתמש במוצר, אבל עדיין לא להלאים את המוצר, זה הכול, זה מה שאני אומר.

דוד ביטן: בעניין הזה אני כן חושב שצריך לתקן את החוק באופן כזה שזה יהיה כתוב במפורש, אלא אם כן יש בעיה.

דוד ביטן: אם יש בעיה אז הרגולטור יכול לתת הנחיה.

קארין אלהרר: רגע, אבל איך אפשר להשתמש בלי שאנשי המקצוע יכנסו?

איתן כבל: לא.

דוד ביטן: אפשר למצוא נוסח שיגיד שעובדי "בזק" או העובדים של "הוט", זה לא משנה, הם יעשו את העבודה, אלא אם כן יש איזו בעיה.

יוסי יונה: בדיוק.

דוד ביטן: יש שביתה, הם לא מוכנים לעשות, דברים מהסוג הזה, זה הכול.

דוד ביטן: או שהם לא מוכנים לתת אפשרות לקיים את הרפורמה.

יוסי יונה: לא, שביתה זאת לא עילה.

<אתי בנדלר: אני רוצה רק לומר שהנוסח די תואם - - -

דוד ביטן: ברור לי, אני מסכים אתך, אבל אפשר למצוא נוסח שבמקרה כזה הרגולטור יכול להתערב.

<אתי בנדלר: חבר הכנסת ביטן, הנוסח די תואם לנוסח של סעיפים שקיימים היום בחוק, ולא הייתי מציעה שרק בהקשר הזה לעשות נוסח אחר.

<אתי בנדלר: כי יש לך למשל סעיף שיש היום שמדבר על קשרי גומלין, שימוש לרבות מתן - - -

איתן כבל: אתה יודע מה זה עושה?

דוד ביטן: הבנתי את הבעיה שהם לא ייתנו.

עיסאווי פריג': מה מפחיד אותך?

דוד ביטן: בסדר, מה, אתם מרים להם את העסק?

דוד ביטן: אתה מרים את החברה?

דוד ביטן: זה יוצא כמו הלאמה.

<קריאות: - - -

<אתי בנדלר: לא נאמר מי מבצע מה.

קארין אלהרר: גברתי היועצת המשפטית, אני מעוניינת להבין איך אפשר לעשות את הדברים דה-פקטו.

קארין אלהרר: זה יופי לצאת בהצהרות ולהגיד: יכולים להשתמש, מה אומר השימוש הזה?

<שלמה פילבר: זה מאוד פשוט.

<אתי בנדלר: בשימוש הזה בסעיף של שימוש בתשתיות יש היום הרבה מאוד שימוש לגבי כל מיני בעלי רישיון – ודאי מנכ"ל המשרד ירחיב בעניין הזה – והם תמיד לוקחים את - - -

איתן כבל: הם כבר עושים את זה היום.

<שלמה כפיר: רגע, ביום אנחנו נותנים ב"הוט", אנחנו פורסים ב"הוט".

איתן כבל: שלמה, נכון, אמרתי, אין ויכוח.

איתן כבל: אתה מחזק אותי בדיוק באותו מקום.

<שלמה פילבר: היום את השירות הכי טוב - - -

<קריאות: - - -

רועי פולקמן: זה ברור, זה ימשיך להיות בעתיד ככה.

רועי פולקמן: אין ויכוח על זה, זה יהיה ככה גם בעתיד.

איתן כבל: לפני שאני נותן לכם אני רוצה לשמוע את נציג "סלקום".

<ניר יוגב: שלום, מה שאנחנו מבקשים זה לא להיכנס לתוך המערכות של "בזק".

<ניר יוגב: אנחנו מדברים פה על צינורות שהחברות המתחרות רוצות להשחיל כבלים שלהן בתוך צינורות ריקים של "בזק".

<שלמה פילבר: - - -

<ניר יוגב: רגע.

<ניר יוגב: אדוני, אמרת את מה שיש לך להגיד.

<ניר יוגב: גם לחברות הסלולר וגם לחברות המתחרות ב"בזק" יש עובדים, כל מה שאנחנו מבקשים זה את מה שממילא - - -

<שלמה כפיר: יש קבלנים, בעיקר הקבלנים.

<ניר יוגב: אדוני, גם לך יש קבלים.

איתן כבל: שלמה, חברים יקרים, אני מכבד אותך עד עכשיו?

<שלמה כפיר: לא, אבל - - -

איתן כבל: לא, שלמה, אתה תכבד פה.

איתן כבל: אנחנו פה לא בסכסוך עבודה.

איתן כבל: בבקשה.

<ניר יוגב: מה שאנחנו מבקשים זה לאפשר את מה שכבר נקבע על-ידי משרד התקשורת בתיקי השירות של השוק הסיטונאי מזמן, אחרי תהליך שימוע ארוך, והוא שכשהחברות רוצות לבצע עבודות של השחלת כבלים בתוך צנרת פנויה יתאפשר להן לבצע את זה בעצמן באמצעותן, ולא באמצעות "בזק".

<ניר יוגב: אגב, אני אומר לכם את זה כי זה קשור לדיון הזה, יש לנו הרבה מאוד בעיות גם עם המחירים ש"בזק" מבקשת, גם עם מה ש"בזק" מוכנה ולא מוכנה לעשות.

קארין אלהרר: הוא צודק.

<ניר יוגב: ו"בזק" עושה לעצמה דברים שהיא לא מוכנה לעשות בשבילנו, ולכן הדרישה שלנו לבצע בעצמנו את העבודה לא מגיעה מתוך חלל ריק.

דוד ביטן: הוא דורש את זה.

<ניר יוגב: היא מגיעה מתוך מצוקה בעבודה מול "בזק".

קארין אלהרר: למה?

קארין אלהרר: מה זה אומר?

<ניר יוגב: היא פשוט לא מבצעת את מה שאנחנו מבקשים שהיא תבצע, היא גובה מחירים מופקעים, ואנחנו רוצים לבצע את הדברים באמצעות העובדים שלנו.

קארין אלהרר: אתה רוצה רפורמה או שאתה לא רוצה רפורמה?

דוד ביטן: זו חברה גדולה.

דוד ביטן: למה אתה נותן ל"גולן-טלקום" להשתמש היום?

<ניר יוגב: אדוני, אם "גולן-טלקום" ירצה להשחיל כבלים שלו בצינורות שלנו אנחנו ניתן לו לבצע את זה?

דוד ביטן: מה שצריך.

<ניר יוגב: אין לנו שום בעיה עם זה, אדוני, צנרת פנויה, שיבואו לעשות את העבודות בעצמם, בינתיים "גולן" לא משקיע בתשתית.

איתן כבל: בבקשה, קארין אלהרר ואחרי זה אילטוב.

קארין אלהרר: תודה, אדוני היושב-ראש, אני מבקשת לשמוע, מנכ"ל משרד התקשורת, תראו, אני מבינה את המהלך, הוא מבורך, הרפורמה הזו באמת טובה, אבל בסוף צריך גם שהיא תחיה במציאות.

קארין אלהרר: במציאות אם אנחנו אומרים: בואו ניתן להם להשתמש.

קארין אלהרר: מה זה אומר השימוש הזה?

קארין אלהרר: איך?

קארין אלהרר: מי יניח את הכבל בסוף?

<שלמה פילבר: כרגע לפי תיק השירות, בעיקרון הדיפולט הוא שעובדי "בזק" עושים את זה.

<שלמה פילבר: יש אפשרות גם אם יש קבלנים - - -

קארין אלהרר: אבל הם מתנים תנאים בלתי סבירים.

<שלמה פילבר: סליחה, לא.

<שלמה פילבר: קודם כול זה עוד לא קרה עד עכשיו, עד עכשיו זה התבצע ברמת התכנון, עוד לא קרה ברמת הביצוע בפועל השטח.

<שלמה פילבר: החברות עצמן הגישו את - - -

קארין אלהרר: אז צריך לדאוג לזה שזה יהיה בשטח.

<שלמה פילבר: זה בקצב של החברות, זה לא בגללנו, אבל נעזוב את זה רגע.

<שלמה פילבר: בתיקי השירות הם קוראים, כמו שאמר ניר, דובר על זה שאולי קבלנים יוכלו להיכנס.

<שלמה פילבר: בעקבות הוראה של מערכת הביטחון שינינו את תיקי השירות והגבלנו את זה, שהעבודה תתבצע על-ידי עובדי "בזק" במגבלות שקבעו גופי הביטחון.

<שלמה פילבר: יש אפשרות אחת שעדיין נבחנת ולא בדקנו אותה, שאם יש קבלנים שעובדים היום עם "בזק" ושאושרו על-ידי מערכת הביטחון גם הם יוכלו לבצע את זה.

<שלמה פילבר: עכשיו את שואלת מה זה שימוש.

<שלמה פילבר: השימוש הוא בעצם שיש להם את הזכות החוקית בהתאם לחוק הזה עכשיו לקבל את זכות המעבר מה שנקרא, מי בפועל ישים את הסיב, יניח את הסיב.

<שלמה פילבר: כרגע לפי תיקי השירות הנוכחיים, בהתאם להנחיית מערכת הביטחון זה יהיה בעדיפות של עובדי "בזק".

רועי פולקמן: יש קבלנים שמאושרים גם על-ידי "בזק".

<שלמה פילבר: אם יש ואם הם ייבחנו ואם הם יקבלו אישור.

קארין אלהרר: מה שאני רוצה לוודא – אדוני המנכ"ל, אני מבינה את השיקול הביטחוני, הוא ראוי בהחלט – שלא יהיו התניות שהן בלתי סבירות.

<שלמה פילבר: לא, יש תיקי שירות מסודרים.

קארין אלהרר: שלא יהיו מחירים - - -

<שלמה פילבר: אין שום הבדל במחיר.

קארין אלהרר: שלא יהיו מחירים שהם בלתי סבירים, שאלו יהיו אותן עלויות.

איתן כבל: את המחירים נקבע.

<שלמה פילבר: המחירים כבר נקבעו וההנחיות גם נקבעו, תיקי שירות.

קארין אלהרר: רגע, אוקיי, גם לא התניות בלתי סבירות.

<שלמה פילבר: בסדר גמור, זה קיים כבר היום.

איתן כבל: תודה.

איתן כבל: אילטוב, בבקשה.

איתן כבל: וסרצוג לאחר מכן.

רוברט אילטוב: אני חושב שצריך להשאיר את המצב כפי שהוא.

רוברט אילטוב: אם הרגולטור יודע להתנהל מול הדבר הזה אין שום סיבה שנשנה.

רוברט אילטוב: מכיוון שנניח, שמענו פה את האיום המרומז של נציגי "בזק", נניח שהם יכנסו לעיצומים של שלושה-ארבעה חודשים.

קארין אלהרר: דבר בקול, לא שומעים.

רוברט אילטוב: אני לא יכול.

איתן כבל: אז תתקרב למיקרופון.

רוברט אילטוב: מאוד מתנצל, הלך לי הקול.

קארין אלהרר: תפסיק לצעוק.

רוברט אילטוב: אני לא צועק, דרך אגב, בדרך כלל.

איתן כבל: נכון, הוא אחד האחרונים שצועק.

יוסי יונה: מדהים מה שאתה הולך להגיד.

רוברט אילטוב: קודם כול, שמענו את האיום המרומז של נציגי עובדי "בזק" שמחר יכולה להיפתח השביתה, ומפה אני רוצה להתחיל.

קארין אלהרר: זה ממש לא היה מרומז.

רוברט אילטוב: אני רוצה להשאיר את המצב כפי שהוא בחוק, שהרגולטור ייקבע, ובמידה שיהיה מצב שמישהו יחליט שהוא עושה עיצומים בדרך הזו או האחרת, ולא משנה מה הסיבה, והחברות לא יוכלו להשתמש בתשתיות, יש את האופציה על-ידי הרגולטור להיכנס ולעשות את העבודה.

יוסי יונה: אתה רואה, אדוני היושב-ראש, זאת בדיוק הסכנה.

יוסי יונה: זאת אומרת, עכשיו מציע אילטוב את העניין הזה של לשבור שביתות על-ידי הכנסת קבלנים חדשים.

<שלמה פילבר: נכון.

יוסי יונה: לכן אמרתי מלכתחילה שמדהים מה אתה הולך להגיד, כי ידעתי - - -

רוברט אילטוב: אבל לא יכולה להיות שביתה שתפגע בחברות אחרות ובצרכן, עם כל הכבוד.

<קריאות: - - -

רוברט אילטוב: כי הם לא ירצו שתהיה תחרות, הם יפתחו בשביתה.

יוסי יונה: אז, אדוני היושב-ראש, תראה, בעצם, וזאת אפשרות אכן קיימת, מה שאומר חברי כאן אילטוב, שהוא רוצה את האפשרות העקרונית הזאת להכניס כל קבלן אחר, למה?

רוברט אילטוב: לא כל קבלן.

יוסי יונה: קבלנים כאלה ואחרים - - -

רוברט אילטוב: קבלן שאושר.

רוברט אילטוב: סליחה, קודם כול, אתה לא בזכות דיבור, אבל לא משנה.

יוסי יונה: אבל דיברת, אני מגיב לך.

רוברט אילטוב: אתה לא צריך להגיב, יש יושב-ראש, ייתן לך תגובה.

יוסי יונה: ביקשתי רשות.

איתן כבל: יוסי, יוסי.

רוברט אילטוב: עם כל הכבוד, זה לא מה שהתכוונתי, לא כל חברה ולא כל חברה קבלית, לזה לא התכוונתי, ואל תכניס לפרוטוקול דברים שלא אמרתי.

יוסי יונה: אתה אומר לשבור שביתות.

רוברט אילטוב: זה לא לשבור שביתות, אבל אם תהיה להם סיבה כזאת או אחרת למנוע תחרות אנחנו לא - - -

איתן כבל: תודה.

איתן כבל: אסף וסרצוג, בבקשה.

<אסף וסרצוג: רק בקצרה.

<אסף וסרצוג: הנוסח שמוצע אינו משנה את המצב הקיים.

<אסף וסרצוג: גם היום כשנקבעה הרפורמה בשוק הסיטונאי, כמו שאמר פה המנכ"ל, ונקבעו תיקי השירות, בהתחלה בכלל נקבע שאלו לא יהיו עובדי "בזק" שיפרסו וזה שונה בהמשך.

<אסף וסרצוג: אין שינוי במצב הקיים, הסעיף הזה אינו משנה את זה.

<אסף וסרצוג: רק להגיד מילה לגבי המחירים כפי שאמר פה ניר מ"סלקום".

<אסף וסרצוג: המחירים לצורך העניין עבור הפריסה או עבור העובדה שעובדי "בזק" הם אלו שיבצעו את העבודות לא נקבע עדיין.

<אסף וסרצוג: וצריך להגיד, זה אחד החסמים כרגע להמשך התפתחות של הדבר הזה, זה תהליך שצריך להיבדק ולהיקבע בהמשך גם על-ידי שימוע של משרד התקשורת.

<אסף וסרצוג: אם זה לא יהיה בהסכמה בין הצדדים – כרגע זה לא מצליח להגיע להסכמה, אז חשוב גם להגיד את הנקודה הזאת.

<אסף וסרצוג: אבל אין שינוי במצב הקיים.

<שלמה פילבר: זה כבר במהלך שימוע של מחירים - - -

רועי פולקמן: זה כולל גם לוחות זמנים בשימוע?

יוסי יונה: אני רק רוצה, אדוני היושב-ראש.

איתן כבל: אתן לך.

רועי פולקמן: רק לשאול שאלת הבהרה קצרה.

רועי פולקמן: מחיר ולוחות זמנים, זה כולל לוחות זמנים?

רועי פולקמן: ההבנה בשימוע היא על תנאי שירות שכוללים – אני בעד שעובדי "בזק" יעשו, אבל בכפוף למחיר וללוחות זמנים.

<שלמה פילבר: יש תיקי שירות קיימים.

<שלמה פילבר: מטבע הדברים, ברגע שמתחילים לבצע, בפרקטיקה של העבודה בשטח החברות מעלות כל מיני סוגיות שבמקור לא חשבו עליהן, ואז אנחנו עושים בדרך כלל כל מיני הסדרים משלימים.

<שלמה פילבר: אנחנו כרגע נמצאים באיזשהו תהליך של הסדרים משלימים על כל מיני עבודות פריפריאליות.

רועי פולקמן: סליחה, אבל התשובה מסובכת.

רועי פולקמן: אני רק שואל, כשאתה נותן שירות יש בו מחיר וזמן.

רועי פולקמן: אנחנו עכשיו עושים רפורמות, הרי אפשר להשליך כבל זה יכול לקחת שנה.

<שלמה פילבר: כן, כל הדברים מופיעים, הכול מופיע בתיק שירות.

<שלמה פילבר: גם מחיר וגם זמני ביצוע מופיעים כרגע בתיקי השירות.

רועי פולקמן: בסדר.

<אסף וסרצוג: המחיר עבור שימוש בעובדי "בזק" לא קבוע כרגע.

<שלמה פילבר: אז זה הולך לשם.

איתן כבל: יוסי, בבקשה.

יוסי יונה: רק הערה לפרוטוקול.

יוסי יונה: אני חושב שההערה כאן שבאמת חברי אילטוב העלה, גם עם ההסתייגויות שלך ואני מקבל אותן, לא כל חברה, אני מקבל את התיקון שעשית, אבל מרמז על כיוון של אפשרות שאותה אנחנו רוצים למנוע, ומהי?

יוסי יונה: בעצם אמרת, תקן אותי אם אני לא מבין אותך כהלכה, שאנחנו רוצים לפתוח את האפשרות להכנסתם של מספקי שירותים אחרים, של עובדים אחרים, במקרים בהם מפעיל ועד העובדים עיצומים או מכריז על שביתה.

רוברט אילטוב: לא, זה ממש לא הדיון.

<קריאות: - - -

איתן כבל: חברים, אבל זה לא הדיון.

איתן כבל: סליחה, יוסי, בכל הכבוד, אתה לוקח אותי לרחוב ללא מוצא, הוא לא מקדם אותי.

<קריאה: זה לא דיון על שבירת שביתות.

איתן כבל: זה לא הדיון, נו.

איתן כבל: כן, אילטוב.

רוברט אילטוב: אני רוצה להשאיר את המצב כפי שהוא, ש"בזק" לפי הצהרות של משרד התקשורת תמשיך לעשות את הכבלים באמת הכול, אבל במידה שיהיו דברים חריגים המצב הזה מאפשר לרגולטור לעשות גם שינויים בהתאם.

איתן כבל: תודה.

איתן כבל: כן, שרון.

בן יהודה: חשוב כאן מאוד להבין משהו שבו יש פה חוסר הבנה.

בן יהודה: טוענים פה שהמצב נשאר כפי שהוא.

בן יהודה: המצב הוא לא כפי שהוא, כי כרגע תיק השירות שעליו מדברים כאילו הוא קיים, הוא לא לשירות הזה בכלל, הוא לשירות אחר למפעילים חסרי תשתית.

בן יהודה: לשירות הזה יצטרכו לקבוע תיק שירות חדש.

בן יהודה: ברגע שהחוק פה אומר שבחוק הזה כתוב שפה יכולות החברות האחרות לעבוד בתשתיות של "בזק" חייבים פה בתוך החוק להבין את זה.

<אתי בנדלר: איפה זה כתוב, שרון?

בן יהודה: כדי שבתיק השירות יהיה כתוב אחר כך, ואת זה צריך להוסיף פה.

איתן כבל: חברים יקרים, אנשי "בזק", זה לא חפירות 1914.

איתן כבל: אני רוצה לעזור לכם בעניין הזה, עניין העובדים, אבל אתם לא יכולים לעשות לי כל הזמן עוד קונצרטינה ועוד קונצרטינה, ועוד קונצרטינה, זה לא הולך.

איתן כבל: אני כבר הסכמתי, ואמרתי לפרוטוקול בצורה ברורה שאת העבודה – ועוד לא נגעתי בכל השאלות והבעיות שעלולות להיות, שימנעו מזה ויגידו אין כניסה פה, אני כבר מדלג על הכול.

איתן כבל: אנחנו מכירים את החיים.

קארין אלהרר: צריך לפתור את זה.

איתן כבל: אין איזה ועדה כמו שהקמנו בחוק חיבור מפעלים לגז טבעי, יש איזו ועדה שיושבת ובודקת את הדברים, אין.

איתן כבל: אני לא מתווכח עם העובדה – ואגיד לך מה מטריד אותי.

קארין אלהרר: אז מה נעשה עם זה?

איתן כבל: ואני אומר את זה גם לשלמה.

איתן כבל: מה שמטריד אותי, ברגע שאני פותח את זה אני גם מעמיד – אתה שומע, אני יכול לייצר חקיקה שלא יכולה לעמוד במבחן.

איתן כבל: לכן יותר קל לי להישען על הרגולטור, להישען על מערכת הביטחון, יותר קל לי בעניין הזה.

<שלמה כפיר: אבל ברגע שאתה מסנדל אותו אז הוא - - -

איתן כבל: אבל אני לא סנדלתי, זה לא סנדול.

<שלמה כפיר: אתה אומר - - -

איתן כבל: סליחה, אני הולך להגיד את הדבר הבא, יש לי הצעה.

בן יהודה: - - - לתנאים כאלה.

איתן כבל: סליחה, שרון, אני אומר לך שוב, די, בבקשה.

עיסאווי פריג': מתי אתה מצביע, איתן?

איתן כבל: אני מסיים את החלק הבעייתי הזה.

איתן כבל: אני רוצה להציע הצעה, ואני אומר את זה לכם, אני מתכוון להעביר את הכול, אגיש רוויזיה על הסעיף הזה, ובתוך הזמן הזה ננסה להגיע לדין ודברים בתוכנו.

רועי פולקמן: איתן, עד לרגע זה לא הבנתי מה רוצים לשנות, כי בגדול יש את זה בתיק שירות, להבין מה הדילמה.

רועי פולקמן: הבנתי את הרציונל.

איתן כבל: אתה רוצה לשמוע ממני משהו?

רועי פולקמן: בבקשה.

איתן כבל: עזוב, זה כבר לא משנה מה הדילמה.

איתן כבל: תאמין לי, לא משנה.

רועי פולקמן: יש הצעה?

איתן כבל: תאמין לי, לא משנה מה הדילמה.

איתן כבל: אני רוצה להתקדם.

איתן כבל: אני לא רוצה לעכב.

איתן כבל: שלמה, מה שאמרתי, אני אאשר את זה, אני אגיש רוויזיה על הסעיף.

איתן כבל: אני מביא את זה לדיון מחודש כדי לא לעכב.

איתן כבל: בזמן הזה ננסה כולנו להגיע להסכמות והבנות איך אנחנו - - -

<שלמה כפיר: אני חושב שזה הולך בשיטת הסלאמי, וזה לא הולך - - -

איתן כבל: לא, אני לא אתן לזה ללכת בשיטת הסלאמי.

עיסאווי פריג': אבל הוא עושה לך רוויזיה, שלמה.

איתן כבל: אני הולך לקראתך, שלמה.

עיסאווי פריג': אתה יודע מה זה?

איתן כבל: לא הלכתי עכשיו נגדך.

איתן כבל: יכולתי פה להגיד – יש לי פה רוב, תאמין לי, הייתי מעביר את זה, אבל אני לא רוצה בכוח, ולא כי אני פוחד מהשביתה.

<שלמה כפיר: אין פה שביתה.

עיסאווי פריג': אמרת, וזה לא טוב מה שאמרת.

איתן כבל: אתה אמרת, זה לא היה במקום.

איתן כבל: אני מציע לך לדיון, תמשוך את הסיפה של הדברים שלך.

עיסאווי פריג': זה מאוד חשוב.

<שלמה כפיר: הוכחנו עד היום שאנחנו לא שובתים ואתם תשנו את החוק?

עיסאווי פריג': אבל אתה אמרת.

איתן כבל: אין ויכוח.

איתן כבל: מישהו התווכח על זה?

<שלמה כפיר: אבל מה?

<שלמה כפיר: צריך לעשות את זה בשיתוף פעולה, זה הכול.

קארין אלהרר: איתן, אבל לא הבנתי את הטקטיקה של להצביע ואז רוויזיה, בוא נדבר על זה.

איתן כבל: נשמה שלי, אני לא רוצה, זה לא ייסגר, זה לא יכול להיסגר, תאמיני לי.

איתן כבל: תשמעי לי, את יודעת, את כבר מנוסה.

<לאה ורון: פסקה (1), יש הערות?

איתן כבל: אני מעלה להצבעה את הפסקה הראשונה, פסקה (1), מי בעד?

איתן כבל: בעד – רוב

איתן כבל: תודה.

איתן כבל: ואני מגיש רוויזיה על הפסקה הזו.

<לאה ורון: רק חצי דקה, אדוני היושב-ראש, חברת הכנסת מיכאלי מצביעה במקום חברת הכנסת נחמיאס ורבין; חבר הכנסת עבדאללה אבו מערוף מצביע במקום חבר הכנסת דב חנין; חברת הכנסת קארין אלהרר מצביעה במקום חבר הכנסת יעקב פרי; וחבר הכנסת רוברט אילטוב מצביע במקום חבר הכנסת חמד עמאר.

<קריאה: נצטרך לדון בזה.

איתן כבל: אני לא סוגר את זה.

איתן כבל: יוסי, לשם ההתקדמות.

יוסי יונה: מצוין.

איתן כבל: (2).

<אסתי פלדמן: ולבקשת יושב-ראש הוועדה אני מוסיפה, וזאת לא יאוחר מיום י"ד באדר תשע"ח, 1 במרס 2018.

<אתי בנדלר: עד מתי?

<אסתי פלדמן: 1 במרס 2018.

<אתי בנדלר: תקנות ראשונות לפי פסקה זו יותקנו עד - -

<אסתי פלדמן: 1 באפריל 2018.

<אתי בנדלר: - - 1 באפריל 2018.

<אביטל טומפולינסקי: חצי שנה מאוקטובר זה 1 באפריל.

<לאה ורון: פסקה (2).

<אתי בנדלר: תקנות ראשונות לפי פסקה זו יותקנו עד 1 באפריל 2018.

<אתי בנדלר: נא להצביע.

איתן כבל: נכון.

איתן כבל: מי בעד?

איתן כבל: ירים את ידו.

איתן כבל: תודה.

איתן כבל: בעד – רוב

איתן כבל: הלאה, אושר.

איתן כבל: אתם מכניסים פנימה את כל אשר אני אמרתי, איפה זה נכנס בדיוק?

<יעל מלם יפה: מקודם היא הקריאה.

דוד ביטן: מה שנכנס בהתחלה זה מה שאיתן אמר?

<יעל מלם יפה: על התקנות הראשונות זה בפסקה (2).

איתן כבל: בסדר.

דוד ביטן: כל מה שאמרת באיזה פסקה?

איתן כבל: ב-(2), כן.

דוד ביטן: איפה הרטרואקטיביות?

דוד ביטן: לא ראיתי.

דוד ביטן: איפה?

<יעל מלם יפה: עוד לא קראנו.

<אביטל טומפולינסקי: בפסקה (4).

איתן כבל: תכף.

דוד ביטן: אז מה את אומרת כן?

איתן כבל: חלק א'.

איתן כבל: עזוב, דוד.

<יעל מלם יפה: על התקנות אמרתי.

איתן כבל: בבקשה.

איתן כבל: הערות?

איתן כבל: מי בעד?

איתן כבל: ירים את ידו.

איתן כבל: בעד – רוב

איתן כבל: תודה.

איתן כבל: אושר.

<אסתי פלדמן: בפסקה (4) יש כמה תיקוני נוסח קלים, אקרא את זה עם תיקוני הנוסח.

איתן כבל: בסדר.

<אתי בנדלר: תפני את תשומת הלב בכל פעם שאת עושה את זה.

<אסתי פלדמן: אני אפנה.

<אתי בנדלר: המסתיימת - - -

<אסתי פלדמן: ביום 1 ביולי 2018 (בפסקה זו – תקופת ההפרש).

<איילת כהן מעגן: סליחה, זה לא מתאים בזמנים 1 ביולי 2018, עד אז צריך לקבוע את התקנות.

<אתי בנדלר: נכון.

<קריאה: אז אפשר להקדים את זה.

איתן כבל: תשע ועוד שש, חברים יקרים, נו, תקדימו.

<קריאות: - - -

<איילת כהן מעגן: אם לא מתקינים תקנות אנחנו לא יכולים לעשות שימוע?

איתן כבל: סליחה, חברות וחברים יקרים, זה כולה שלוש יחידות חשבון, גם אני יודע לעשות.

איתן כבל: תודה.

<איילת כהן מעגן: מה קורה אם לא מתקינים תקנות?

<אסתי פלדמן: אז אנחנו בהתאם לבקשת היושב-ראש בפסקה (2) נתאים את המועד בפסקה (4).

איתן כבל: מועדים בדיוק לפי הלו"ז שקבעתי.

איתן כבל: תודה רבה.

<אסתי פלדמן: נכון.

<אסתי פלדמן: אז זה יהיה המסתיימת ביום 1 באפריל 2018 (בפסקה זו – תקופת ההפרש).

איתן כבל: בבקשה.

<איילת כהן מעגן: צריך את התאריך שקבעו שעד המועד הזה יותקנו התקנות שיקבעו את המחיר לשימוש של "הוט" בתשתיות שלנו.

איתן כבל: את יכולה להגיד את זה בצורה יותר משוחררת.

<איילת כהן מעגן: כן.

<איילת כהן מעגן: ההגדרות פה זה חמש שורות בשביל להגיד.

<איילת כהן מעגן: צריך לקבוע את זה גם בסעיף קטן (3), זאת אומרת שהתאריכים יהיו כולם מסונכרנים.

<איילת כהן מעגן: אם הרטרואקטיביות תהיה עד ה-1 באפריל ואם המועד להתקנת התקנות הוא עד ה-1 באפריל, גם המועד שעד אז יחולו תקנות השימוש הוא עד ה-1 באפריל.

איתן כבל: לא, לא.

איתן כבל: זה לא מה שאמרתי, סליחה.

איתן כבל: אמרתי מי שמוצא את עצמו נפגע והם לא יסיימו עד אז יוכל לפנות לבית-המשפט.

בן יהודה: אבל התכוונת, אדוני היושב-ראש, שהרטרואקטיביות תחול - - -

<אתי בנדלר: ואם יקבעו את התקנות לפני?

איתן כבל: ואם יקבעו לפני?

בן יהודה: אבל אם לדוגמה יקבעו שנה אחרי, את הרטרואקטיביות אתה מתכוון שהיא תחול גם עוד שנה, נכון?

<קריאה: לא.

בן יהודה: הם לא ישלמו רטרואקטיביות רק שנה, אז זה לא כתוב כך.

דוד ביטן: עד המועד שיהיו התקנות.

<קריאות: - - -

בן יהודה: נכון, אז זה לא כתוב.

<קריאה: עד המועד שיעודכנו התקנות.

דוד ביטן: לא יוצאים, אם זה לא מתבצע אז מה קורה?

בן יהודה: נכון, זה לא כתוב, אז צריך לתקן את זה.

דוד ביטן: ברגע שיש מחיר חדש הוא חל רטרואקטיבית.

<אתי בנדלר: על זה נאמר שאם לא אז שיגישו עתירה לבג"ץ.

דוד ביטן: לא עתירה.

דוד ביטן: אני לא מסכים.

דוד ביטן: ברגע שיהיו מחירים זה יחול רטרואקטיבית.

דוד ביטן: אין קשר.

<אתי בנדלר: אז אתה נותן לשרים עכשיו הכשר לא לעמוד בתאריך התקנת תקנות.

דוד ביטן: אבל מה זה שייך?

דוד ביטן: אז את נותנת עונש לחברות על זה שהם לא עשו?

דוד ביטן: מה זה הדבר הזה?

דוד ביטן: לא מקובל.

איתן כבל: סליחה.

איתן כבל: דוד, קיצרתי את התהליכים, פעלתי פה באופן מאוד מדוד.

דוד ביטן: מה פתאום לשנה?

דוד ביטן: אין מצב כזה.

דוד ביטן: רטרו, רטרו.

איתן כבל: דוד.

איתן כבל: קיצרתי תהליכים והעמדתי את הדברים לפתחם של משרד התקשורת ומשרד האוצר, אני גם צריך לקבוע שאם הממשלה – דרך אגב, בנסיבות האלה, גברתי, שתי החברות עלולות למצוא את עצמן נפגעות, כל אחת בדרך שלה.

<אתי בנדלר: נכון, זה בדיוק העניין.

איתן כבל: לכן הנקודה הזו שהן יצטרכו לפנות לבג"ץ.

דוד ביטן: זה לא הגיוני.

איתן כבל: אתה צודק.

דוד ביטן: חבר'ה, עם כל הכבוד, זה לא מה שנאמר.

<אתי בנדלר: חבר הכנסת ביטן, אני רוצה פשוט שתשקול עוד נקודה.

<אתי בנדלר: לצורך העניין נניח שהשרים יתעלמו מהוראת החוק ולא יקבעו תקנות.

דוד ביטן: זו אופציה שיכולה להיות.

<אתי בנדלר: יכולה להיות.

<אתי בנדלר: ו"הוט" לא יודעת בשום שלב כמה זמן היא ממשיכה לעשות שימוש בתשתיות, היא תצטרך לשלם תקופה רטרואקטיבית ארוכה סכומים שהיא לא יודעת - - -

דוד ביטן: נכון.

דוד ביטן: אז מה?

בן יהודה: אז היא לא חייבת להשתמש בתשתיות.

דוד ביטן: אז שלא תשתמש.

דוד ביטן: תקשיבי, אני רוצה להגיד לך דבר אחד.

איתן כבל: דוד, אני מסכם.

דוד ביטן: לא, יש גבול, מה זה, באמת.

דוד ביטן: זה באמת טיעון?

דוד ביטן: שלא תשתמש.

דוד ביטן: אם היא לא רוצה להסתכן שלא תשתמש.

איתן כבל: דוד, אני מאפשר ל"הוט" להמשיך ולהשתמש כל הזמן בתשתיות, וזה האינטרס הראשי של "הוט".

איתן כבל: גם אם היא תידרש בשלב כזה או אחר לשלם רטרואקטיבית היא עדיין לא רוצה שיימנע ממנה לעלות לבצע את הפעולה.

דוד ביטן: אין הגבלה לשנה.

דוד ביטן: רטרואקטיבי זה רטרואקטיבי.

איתן כבל: אני נותן לך, אדוני.

איתן כבל: לכן, אני אומר את הדברים, הרטרואקטיביות היא עד שיקבעו את המחירים.

דוד ביטן: שיקבעו את המחירים, זה הכול, זה ברור.

איתן כבל: אני פה הלכתי לקראתכם, אפשרתי לכם, אין כאן מישהו שאני נותן לו להיות מרוצה במאה אחוז.

דוד ביטן: מי שרוצה ללכת לבג"ץ בגלל שלא התקינו תקנות יכול ללכת בלי קשר לרטרואקטיביות.

דוד ביטן: מה זה רלוונטי?

<אסף וסרצוג: אבל זה מה שסיכמנו בדיון הקודם.

דוד ביטן: לא סיכמנו כלום, בחיים.

דוד ביטן: לא נכון, לא היה ולא נברא.

דוד ביטן: סיכמנו רטרואקטיבי.

איתן כבל: לא, לא, סליחה.

איתן כבל: דוד.

איתן כבל: סליחה, בכל הכבוד, אמרתי את הדברים, קיצרתי תהליכים, קבעתי את הדברים.

איתן כבל: זו הדרך היחידה גם להוציא את הדברים האלה לפועל.

איתן כבל: אני חושב שההחלטה היא יותר מטובה.

איתן כבל: היא לא רק טובה, היא יותר מטובה, עושה שכל.

איתן כבל: פילבר, בבקשה.

<שלמה פילבר: חשוב לדעת וצריך לראות שאנחנו סוגרים את הפינה הזאת.

<שלמה פילבר: אנחנו לא מדברים מסקראץ' כאילו ש"הוט" לא נמצאת היום, "הוט" נמצאת היום.

איתן כבל: ברור, ברור.

<שלמה פילבר: אז צריך לוודא לגבי המחירים שאנחנו מדברים עליהם או לגבי הקיזוז, זו בעצם צריכה להיות הגדרה מאוד ברורה מתי מפסיק ההסכם הנוכחי ומתי מתחיל ההסדר.

<שלמה פילבר: אחרת, תיאורטית הם יכולים לקזז אחורה עד אין סוף.

איתן כבל: נכון, אתה צודק.

<ברוריה מנדלסון: זה צריך להיות מיום כניסה לתוקף של החוק.

איתן כבל: אז אני רוצה שאתם תבהירו את הדברים האלה.

<שלמה פילבר: צריך להכניס שם באיזשהו מקום "מיום כניסת החוק לתוקף".

<שלמה פילבר: זאת אומרת שזה התאריך שחותך בין ההסכם הקיים היום לבין סיכום חדש.

איתן כבל: מקבל.

<אביטל טומפולינסקי: אנחנו פשוט נוסיף לפי פסקה (1) ואז זה יהיה - - -

<קריאות: - - -

איתן כבל: אם הם העלו את זה אז זה לא ברור.

<לאה ורון: הרי כבר היום, אתי, "הוט" משתמשת בתשתית של "בזק", אז זה מה שצריך להעמיד.

איתן כבל: כן, מיכל פליישר "הוט", בבקשה.

<מיכל פליישר: השאלה הראשונה מופנית לאתי.

<מיכל פליישר: רק לוודא, הנוסח של פסקה (3) אומר שעד להתקנה, באמת החשש שלנו – אנחנו מודים על ההסדר וחושבים שהוא מאוזן, גם מכבדים את הרצון של משרד התקשורת לקיים שימוע בנושא – רק רוצים לוודא באמת שאם נכנסים, ומדובר על פרויקטים של עסקאות מתמשכות ארוכות טווח, אז שיש איזושהי ודאות שלא מגיעים להסדר שפתאום הוא פג.

<מיכל פליישר: לרגע זה היה נשמע לי שאם לא מתקינים תקנות - - -

איתן כבל: גברתי, אמרתי את הדברים בצורה ברורה.

<מיכל פליישר: בסעיף קטן (3) עד להתקנת תקנות לפי פסקה (2), בפסקה (2) מוגדר פרק הזמן, אני רק רוצה לוודא שגם אם בפרק הזמן הזה לא מותקנות תקנות - - -

<אתי בנדלר: פרק הזמן לא יהיה בפסקה (2), זה יהיה בסעיף אחר, זה ברור לחלוטין.

<מיכל פליישר: כדי שהתעריף יחול עד להתקנת תקנות.

<מיכל פליישר: זו הערה ראשונה.

<מיכל פליישר: והערה שנייה לגבי תקופת הרטרואקטיביות, כבוד היושב-ראש, זה ברור שחברה צריכה להיות בוודאות עסקית.

<מיכל פליישר: ואנחנו באים לפה באמת בעניין הזה פתוחים, רוצים לקבוע מחיר, לי עדיף שהוא ייקבע מחרתיים, שהוא ייקבע תוך שלושה חודשים.

<מיכל פליישר: אם רוצים שההסדר הזה יהיה אפקטיבי צריך להבין שזה לא הגיוני שאנחנו עוד תשעה חודשים ניכנס לתהליך הזה כשאנחנו לא יודעים אם המחיר יהיה כפול, ובכל שלב אפשר לשנות את המחיר והוא יהיה שנה אחורה, שנתיים אחורה, אז גם הממשלה צריכה לקחת על עצמה - - -

איתן כבל: מיכל, איך את אומרת?

איתן כבל: אני אומרת לך תודה ואני מפליקה לך.

<מיכל פליישר: למה?

איתן כבל: כי זה מה שעשית.

איתן כבל: אסביר לך.

<מיכל פליישר: מצוין.

איתן כבל: את לא יכולה באותה נשימה גם להודות לנו על ההסכם המאוזן – יש בו חורים.

איתן כבל: גברתי, אני מודיע לך שבחקיקה הזו יש חורים.

איתן כבל: הכוונה של החקיקה הזו היא שאף אחד מכם לא יצא עם מלוא תאוותו בידו.

איתן כבל: הם לא יוצאים עם מלוא תאוותם, את לא יוצאת עם מלוא תאוותך, אבל אני רוצה - - -

<לאה ורון: זה לא חורים, יש הסדרים.

איתן כבל: אבל אני רוצה להגיד לך עוד דבר.

איתן כבל: בהסדר הזה, החזק פה זה "בזק".

איתן כבל: בגלל זה אני מאפשר לך בכל מקרה לפעול בתוך הקנים של – זו בעצם הנקודה המרכזית שאני משפר או מנסה לשפר את מעמדך, את מעמדה של "הוט" אל מול "בזק".

איתן כבל: זאת אומרת, זה שהיא לא שלמה - - -

<מיכל פליישר: אבל לכסף יש רלוונטיות.

איתן כבל: ההסדר הוא לא, איך אומרים, הכי שלם, זה טבעם של הסדרים.

איתן כבל: לכן קבעתי קיצור של זמן, נתתי לכם את האופציה אם אתם תמצאו את עצמכם נפגעים, הרי יש פה כאילו תרתי דה סטרי, מצד אחד נוח לכם להמשיך לשלם את המחיר הקודם, אבל מצד שני אתם רוצים גם ודאות כלכלית.

איתן כבל: לכן, אם בלו"ז שקבענו משרד האוצר ומשרד המשפטים לא ידעו להגיע להבנות – ואני רוצה גם להגיד לשרון שבאופן יחסי קיבלתי את תשובת בג"ץ הרבה יותר מהר, והייתי אז ח"כ זוטר, סגן מפקד חוליה מצומצמת, ובסוף בג"ץ נענה ועזר – קל וחומר גוף כמו שלכם עם מיטב עורכי-הדין.

איתן כבל: ופה כבר יהיה אינטרס משותף, כל אחד מהמקום שלו, כי "בזק" תרצה גם לקבל את המחיר הקודם, את תרצי לקבל את הוודאות, אני חושב שאולי אפילו תיקחו את אותו עורך-דין.

רועי פולקמן: על כמה רטרו אתה מדבר?

<אתי בנדלר: אין הגבלה.

<אתי בנדלר: עשר שנים.

איתן כבל: עד שמסיימים.

איתן כבל: אין הגבלה.

בן יהודה: זה לא כל כך נעים ללכת לבג"ץ נגד הרגולטור שמפקח עליך, אדוני היושב-ראש.

רוברט אילטוב: איזה עורך-דין אתה מייעץ להם?

רועי פולקמן: בלי הגבלה, מה פתאום.

רועי פולקמן: אז לא תהיה רפורמה.

רועי פולקמן: הרפורמה תמות.

רועי פולקמן: בלי הגבלה רטרו?

בן יהודה: ברור שבלי הגבלה רטרו.

איתן כבל: סליחה.

איתן כבל: תקשיב.

איתן כבל: תסלח לי, יש פה אינטרסים.

<שלמה פילבר: אולי אני אתן תשובה זה יעזור.

רועי פולקמן: אני מבין, אבל זה לא יקרה, אז לא תהיה רפורמה.

איתן כבל: אבל תקשיב, אתם לא מקשיבים.

איתן כבל: ועוד איך תהיה רפורמה.

רועי פולקמן: אני מוכן להקשיב.

רועי פולקמן: איך תהיה רפורמה?

<שלמה פילבר: תהיה רפורמה מסיבה אחת פשוטה, אמרתי את זה בדיון הקודם, ואני אחזור ואומר את זה עכשיו.

רועי פולקמן: אני מקשיב.

<שלמה פילבר: האינטרס שלנו כמשרד התקשורת ש"הוט" תיכנס כמה שיותר מהר.

איתן כבל: סליחה, וסרצוג, סליחה, אדוני המנכ"ל, סיכמתי אתך שנה, נכון.

איתן כבל: אני החלטתי לשנות את דעתי כי אני רוצה לקדם את התהליך הזה, ואם אני מוריד את המגבלה הזו, שים לב, "הוט" לא עומדת עכשיו, לא העלו עמדות, העלו קנים למעלה, ואלה לא מעלים קנים למעלה, כי שניהם מבינים, תקשיב - - -

<אסף וסרצוג: אבל צריך להשאיר את זה פתוח להחלטת הרגולטור.

בן יהודה: לא, לא, לא.

איתן כבל: לא.

איתן כבל: שרון, החוצה.

איתן כבל: צאי החוצה.

איתן כבל: צאי החוצה.

איתן כבל: צאי החוצה, שמעת אותי?

איתן כבל: צאי החוצה.

איתן כבל: יש גבול כמה אני צריך להקריא את השם שלך.

איתן כבל: יש שלב שדי.

איתן כבל: אני רוצה להגיד לך את הדבר הבא, יש פה איזון, אם אתה עדיין לא הבנת.

איתן כבל: שילבתי את האינטרסים של שני הגופים, גם של "הוט" וגם של "בזק", שלשניהם לא יהיה כל אחד מהמקום שלו את האינטרס שזה יהיה עד אין גבול.

איתן כבל: למה?

איתן כבל: כי "בזק" רוצה לקבל את הכסף שלה, היא רוצה לקבל את הסכום המלא, ולכן היא רוצה שזה יסתיים יותר מהר, היא לא רוצה לקבל את המחיר המופחת לשיטתה.

איתן כבל: ו"הוט" רוצה את הוודאות, מתאים לה לרכוב, אבל עד גבול מסוים, גם היא לא רוצה עד קץ כל הדורות לדעת לאן היא הולכת.

איתן כבל: פה זה נתון לפתחם של מקבלי ההחלטות, לכן קיצרתי גם טווחים, לא נתתי לזה עד קץ כל הדורות, נתתי לזה את התשעה חודשים ועוד חצי שנה.

רועי פולקמן: זה בסדר, זה סוכם.

איתן כבל: בשביל זה שיתאפשר.

איתן כבל: אם הרגולטור יכשל בתפקידו ניתנת להם האפשרות לקבל את הסעד מבית-המשפט.

איתן כבל: אם אנחנו נתחיל לייצר הגבלות, אתה יודע מה אתה עושה עכשיו?

איתן כבל: אלה יגידו: למה הגבלה כזו?

איתן כבל: זה מתאים לי כי ההוא יעשה ככה, והאוצר אין לו אינטרס לפה, ולמשרד התקשורת האינטרס שלו הוא פה.

איתן כבל: אני חווה את זה יום יום.

איתן כבל: אני מנסה לייצר כאן את האיזונים במקומות הבלתי אפשריים, כי אם אני נותן עדיפות ל"בזק", אומרים לי כולם: מה?

איתן כבל: בוודאי, למה שיהיה אינטרס לשר התקשורת לחתום?

איתן כבל: כי הכול יצא מכלל שליטה, זה נהיה מטורף.

איתן כבל: אם אני נותן איזה סוג של עדיפות ל"הוט", אומרים לי: האוצר יכדרר אותנו עד קץ כל הדורות, כי הוא רוצה את זה.

איתן כבל: דרך אגב, אני סבור שהכול שטויות.

רועי פולקמן: אבל רגע, איתן, רק לנקודה אחת.

רועי פולקמן: אבל נקודת המוצא שאליה יצא כל החוק הזה זה שהאי שוויון כאן הוא זה של"בזק" אין אינטרס לשתף פעולה עם התחרות הזאת.

רועי פולקמן: בשביל זה כל האירוע הזה קרה, ולכן זה לא סימטרי.

<איילת כהן מעגן: לא, זה לא נכון.

איתן כבל: גם את רוצה להיות בחוץ?

איתן כבל: רואים אותנו באינטרנט.

רועי פולקמן: עם כל הכבוד, על זה יצאנו לדרך.

רועי פולקמן: אדוני היושב-ראש, איתן, תשמע, כל העסק הזה יצא לדרך כי אם היינו חושבים שאפשר להגיע להבנות בצורה סבירה, יש פה מונופול, הייתי אומר בעדינות מונופול דורסני שלא רוצה רפורמה.

איתן כבל: בגלל זה קיבלה - - -

רועי פולקמן: אז מה?

רועי פולקמן: מה ניתן?

רועי פולקמן: אז לא תהיה פה רפורמה, גם עוד עשור לא תהיה, אדוני.

איתן כבל: אבל, אדוני, בגלל זה "הוט" קיבלה את האפשרות בכל מקרה לרכוב על התשתיות, לא מנעתי מהם – הרי מה היה בהתחלה?

רועי פולקמן: אבל הם ידעו שעד תקופה בלתי מוגבלת הם יכולים לכפות מחיר שהוא הופך את כל האירוע הזה ללא כדאי.

איתן כבל: לא, נו, זה לא, בחייאת דינק.

קארין אלהרר: בדיוק.

קארין אלהרר: סליחה, זה כן, איתן.

איתן כבל: לא, זה לא יכול.

איתן כבל: כן, אסף.

<אסף וסרצוג: אני רוצה להתייחס.

<אסף וסרצוג: בדיון הקודם סיכמנו וקבענו שנה כי הבנו שגם חברות צריכות ודאות.

<אסף וסרצוג: הן יוצאות לדרך - - -

איתן כבל: אני יודע את זה, אתי.

רועי פולקמן: אז לא שנה, תאריך את זה, אבל זה לא יכול להיות עשר שנים.

<אסף וסרצוג: שנייה, אני רוצה - - -

איתן כבל: סליחה, אתה רוצה לגמור.

איתן כבל: תן לי רעיון שכולם יודעים להסתובב סביבו.

<קריאה: תן להם ודאות.

איתן כבל: וסרצוג, גם לי נשבר.

איתן כבל: תסלח לי, אתה לא יכול להגיד לי, אם אתה יודע - - -

קארין אלהרר: איתן, תן לו, הוא רוצה - - -

איתן כבל: לא.

איתן כבל: אני כבר במקום אחר, תעשי לי טובה.

קארין אלהרר: אבל הוא רוצה לתת - - -

רועי פולקמן: קדימה, בסדר.

איתן כבל: אסף, שנייה, אל תפריעו לי.

איתן כבל: אני פה מתמודד אתם וכל אחד רב אתי מאחורי הגב, זה מושך אותי וזה מושך אותי.

קארין אלהרר: איתן, תן לו להגיב.

איתן כבל: אני רוצה לדעת שאם אתה יודע להגיד לי בוודאות שאתה יודע עד תאריך מסוים לסיים.

קארין אלהרר: איתן, הוודאות היא - - -

<אסף וסרצוג: קבעת לי אותו עכשיו בחוק.

איתן כבל: לא, בוודאי, אתה יודע שהשר שלך יחתום והוא יודע שהשר שלו יחתום?

איתן כבל: נו, בחייאת דינקום, נו.

קארין אלהרר: איתן, תן לו כמה שנים, נו.

איתן כבל: כל אחד יודע לתת לי רק עצות.

<שלמה פילבר: זו לא הבעיה של הזמן, זה מה שהוא אמר לך.

<שלמה פילבר: את העבודה הכלכלית יגמרו, השאלה אם בסוף אחד יאשר לשני את החתימות.

קארין אלהרר: אני מבינה, אבל אתה מבין של"בזק" יש פה יתרון עצום על פני החברות.

איתן כבל: לא עכשיו.

קארין אלהרר: תפסיק לצעוק עלי.

<איילת כהן מעגן: אנחנו לא נוכל לעשות שימוש ברפורמה.

רועי פולקמן: זה לא את, הוא לא צעק, הוא לא צועק, זה הקסם.

רועי פולקמן: אנחנו אוהבים אותו ככה.

איתן כבל: כן, וסרצוג.

<אסף וסרצוג: רק לסיים.

<אסף וסרצוג: הנקודה שממנה יצאנו היא שגם בסופו של דבר ברור שצריך לאזן פה בין כולם, אבל חברה גם צריכה ודאות כשהיא יוצאת לדרך, ורטרו בלי מגבלה יוצר איזשהו חוסר ודאות שקשה לחיות אתה, ולא משנה באשמת מי זה.

איתן כבל: מה אתה מציע לי?

קארין אלהרר: מה אתה מציע, נו?

איתן כבל: ההרצאות האלה, את המור"קים האלה אני כבר חווה ארבעה דיונים.

<אסף וסרצוג: במקסימום אני חושב שאפשר להאריך את התקופה הזאת של שנה לעוד שנה וחצי או לשנתיים, וצריך לייצר איזושהי מגבלה שהיא סופית.

איתן כבל: ומה יקרה אחרי השנתיים האלה?

<אסף וסרצוג: מה יקרה אם זה יהיה אין-סוף?

<אסף וסרצוג: אני רוצה להזכיר משהו, כבר היום בחוק התקשורת לפי הפרשנות קיימת אפשרות לעשות תשלום רטרואקטיבי, כבוד היו"ר, זאת נקודה חשובה.

<אסף וסרצוג: המשרד עכשיו לאחרונה ניסה גם לעשות את זה בתהליך מסוים לגבי איזושהו רכיב בתוך השוק הסיטונאי, קיימת אפשרות כזאת וקיימת גמישות.

<אסף וסרצוג: פה אנחנו מחדדים את זה ואולי אפילו מגבילים את עצמנו במובן הזה, לכן חייבים גם לייצר את הגמישות הזאת פה.

<אסף וסרצוג: אני חושב שצריך או להגביל את זה לתקופה מאוד מצומצמת, ולכל הפחות לתת לרגולטור אפשרות שזה לא יהיה בלתי מוגבל.

איתן כבל: תודה, אסף.

איתן כבל: כן, גברתי.

<איילת כהן מעגן: הוודאות היא בידיים של הרגולטור, אם הוא ירצה לתת לחברה, ל"הוט" ודאות שייתן, שפשוט יתקין את התקנות.

<איילת כהן מעגן: זה לא תלוי בנו בניגוד למה שפולקמן אמר.

<אסף וסרצוג: את השימוע האחרון לקח שלוש שנים לעשות, וחלק מזה בגלל - - -

<איילת כהן מעגן: לא בגלל החברה.

<איילת כהן מעגן: אין סיבה שהחברה תשלם על זה, זה לא בגללה.

<אסף וסרצוג: גם "בזק" - - - על התמשכות המהלכים.

<איילת כהן מעגן: לא גם, לא גם, שום דבר לא עצר.

דוד ביטן: שיעשו מהר ואז לא תהיה בעיה.

דוד ביטן: לזה אני לא מסכים.

<לאה ורון: עוד פעם אנחנו מתחילים עם הנושא.

רועי פולקמן: אי-אפשר בלתי מוגבל, מה זה?

דוד ביטן: לא בלתי מוגבל.

דוד ביטן: זו הבעיה שלכם.

קארין אלהרר: לא בלתי מוגבל.

דוד ביטן: אם משרד האוצר ומשרד התקשורת יחתמו אז אין בעיה של בלתי מוגבל.

<קריאות: - - -

איתן כבל: קיבלתי את ההחלטה, סליחה, מיכל.

דוד ביטן: מה זה בלתי מוגבל?

דוד ביטן: אני לא מבין.

רועי פולקמן: כבל, אפשר שוועדת הכלכלה תהיה הגורם הזה?

איתן כבל: לא.

רועי פולקמן: למה לא?

דוד ביטן: למה בלתי מוגבל?

דוד ביטן: איך אתה מעז להגיד את זה?

דוד ביטן: מה, זה - - - וגם ירשת?

רועי פולקמן: בוא נחליט שוועדת הכלכלה יכולה להאריך את זה כל פעם.

איתן כבל: אבל איך?

רועי פולקמן: לא יודע, בוא נחשוב.

דוד ביטן: מה זאת אומרת בלתי מוגבל?

דוד ביטן: אם משרד האוצר והתקשורת יסיימו את העבודה, אז שיסיימו מהר, זה הכול.

דוד ביטן: מה אתה רוצה?

דוד ביטן: מה "בזק" אשמה בעניין הזה?

רועי פולקמן: ועכשיו חמש שנים לא יחליטו.

<שלמה פילבר: אני אומר לך שאנחנו הולכים לקבוע את זה תוך כמה חודשים בלי הסכמה.

דוד ביטן: תגיד לי שהשרים לא עושים את העבודה.

<קריאות: - - -

רועי פולקמן: אם ייקבע מחיר נורא גבוה והאוצר יגיד שזה לא מקובל.

<שלמה פילבר: שילכו לבג"ץ.

רועי פולקמן: מי ילך לבג"ץ?

<שלמה פילבר: החברות.

<שלמה פילבר: אני הרגולטור, הם לא.

<שלמה פילבר: אנחנו קובעים, יש לנו דפוסי עבודה, יש נוהל עבודה, יש מסורת עבודה.

<שלמה פילבר: אתה רוצה להתערב בכוח, תנסה להתערב בכוח, זה לא יעזור.

<שלמה פילבר: יש לנו את הסמכויות.

<שלמה פילבר: כל הוויכוח הזה נולד כי התעקשנו על זה שכל החוק הזה נועד לנסות לעקר את הסמכויות ממשרד התקשורת ולהעביר אותם לכמה ילדים במשרד האוצר.

קארין אלהרר: נו, באמת.

איתן כבל: עזוב.

רועי פולקמן: עם כל הכבוד, פילבר.

<שלמה פילבר: אני אומר לך, כמו שאנחנו קובעים במשך שנים - - -

רועי פולקמן: המטרה הייתה תחרות בתשתיות של "בזק", בדקה התשעים אנחנו - - -

<שלמה פילבר: אבל אין ויכוח על זה.

רועי פולקמן: אבל כל הזמן יש לך יד על השלטר לבדוק שזה לא יקרה.

<שלמה פילבר: מהיום הראשון לא היה ויכוח על זה.

<איילת כהן מעגן: ממש הייתה הדדיות.

<שלמה פילבר: אין לי שום יד על השלטר.

<שלמה פילבר: הדבר היחיד שאמרתי, שכדי ששתי החברות האלה, שתיהן, לי את האינטרס ששתיהן יכנסו להשקיע, צריך להגיע לנקודת שיווי משקל - -

רועי פולקמן: אין ויכוח על זה.

<שלמה פילבר: - - שבה אף חברה לא מסבסדת את השנייה או לא עושה abuse.

<שלמה פילבר: אז בדיוק כמו שאתה דואג שאולי "בזק" תגבה מחירים גבוהים, אני הייתי רוצה לדאוג שלא יהיה מצב שבו - - - יש אינטרס, זה הכול.

רועי פולקמן: תן לוועדת הכלכלה להחליט.

דוד ביטן: להחליט מה?

רועי פולקמן: אחרת השלטר יהיה סגור.

איתן כבל: פילבר, אני אכניס בפר באמצע.

איתן כבל: סליחה, אני רוצה להגיד לכם, אני אכניס תכף את ועדת הכלכלה באמצע, אבל שנייה, אני רוצה להעיר הערה.

איתן כבל: אתם כנראה לא הבנתם את הדבר הבא, האיזון שיצרנו כאן, הוא מה לעשות, הוא גם תמונת ראי למאבקים מתחת לפני השטח המתקיימים בין האוצר לבין משרד התקשורת.

איתן כבל: יש פה מצב, זה מה שאני מנסה להסביר לכם, למה אני לא מגביל?

איתן כבל: כי מה העניין?

איתן כבל: שמשרד התקשורת שיש לו אינטרס למען, ושילחם עבור "הוט".

איתן כבל: אני אומר לך כאילו מה נוצר.

איתן כבל: ומצד שני שמשרד התקשורת, ככה אומרים עליו, שהוא רוצה להגן על "בזק" - -

<שלמה פילבר: ממש לא.

איתן כבל: - - יהיה לו אינטרס לדאוג לקדם ולהוציא את התעריפים יותר מהר.

איתן כבל: בסוף לשני הצדדים - - -

דוד ביטן: כן, שיוציאו, אז אין בעיה.

רועי פולקמן: אבל אחד יקבע תעריפים נמוכים והשני תעריפים גבוהים, ומה יהיה?

איתן כבל: לא, חברים יקרים, תחליף קואליציה, מה אתה רוצה ממני?

<שלמה פילבר: יש עבודה כלכלית וסמכות.

דוד ביטן: זה לא מתבצע בכלל, אתם מדברים סתם.

איתן כבל: אני רוצה להציע הצעה.

<שלמה פילבר: רועי, ובסוף יש סמכות.

<שלמה פילבר: כמו שאתם קובעים את מחירי הדיור אנחנו קובעים את מחירי התקשורת, נקודה.

<אסף וסרצוג: בהסכמת שר.

איתן כבל: חברים יקרים.

רועי פולקמן: אולי.

רועי פולקמן: אבל עדיין אנחנו רוצים שתהיה תחרות פה בעניין הזה.

<שלמה פילבר: אין בעיה.

<שלמה פילבר: אנחנו לא נגד.

<שלמה פילבר: אני אומר לך, מי שדוחף ששתי החברות האלה ישקיעו זה אני יותר מכל אחד אחר.

<שלמה פילבר: אני לקחתי אתו את השבוע.

רועי פולקמן: אבל עובדה שלהביא את החוק הזה לפה הייתה מלחמה.

<שלמה פילבר: לא.

<שלמה פילבר: לא הייתה בעיה עם זה בכלל.

<שלמה פילבר: בכלל לא הייתה בעיה עם זה.

<קריאה: לא נכון.

איתן כבל: עזוב את זה עכשיו, למה לך לפתוח?

דוד ביטן: אני רק רוצה להגיד דבר אחד מאוד פשוט.

דוד ביטן: פולקמן, אתה בן-אדם הגון הרי, אתה יודע את זה, הטענה שזה יהיה רטרואקטיבי במצב של תקופת זמן קבועה בגלל שהם לא יסתדרו, מה זה קשור לחברות?

<קריאה: מאוד קשור.

דוד ביטן: הם צריכים להסתדר, זה המצב.

דוד ביטן: ככל שיסתדרו מהר, התקופה תהיה קצרה יותר.

דוד ביטן: וזה גם השוט, אין מה לעשות.

איתן כבל: אגיד לך איפה הבעיה שלי.

דוד ביטן: אתה דורש שהם לא יסתדרו וזה יהיה באופן זמני, הם מעקרים את הרטרואקטיביות.

איתן כבל: אתה יודע מה הבעיה שלי?

איתן כבל: שאנחנו יותר מדי קובעים פה כללים שהופכים לאות מתה.

<שלמה פילבר: נכון.

איתן כבל: אבל אני לא רוצה לייצר מצב של אות מתה.

רועי פולקמן: אז בוא תקבע שאם יש אי הסכמה זה יבוא להכרעה בוועדת הכלכלה.

<שלמה פילבר: רועי, עזוב, אנחנו הולכים לעשות עבודה מסודרת שהמשרד עושה אותה - - -

דוד ביטן: לא, אני ואתה נלך לקבוע מחיר?

רועי פולקמן: לא, יבואו המלצות והוועדה תקבע.

<שלמה פילבר: אבל, רגע, רועי, אני לא מבין, יש במשרד התקשורת עשרות עובדים שעסוקים ברגולציה ובלקבוע תיקי שירות ולקבוע מחירים ולעשות עבודה כלכלית.

רועי פולקמן: מעולה.

<שלמה פילבר: אנחנו נעשה אותה בתוך חודשים ספורים, מקווה שבתוך תשעת החודשים.

<שלמה פילבר: נביא המלצה, נחתים את השר, ונביא את זה להסכמת שר האוצר.

<שלמה פילבר: שר האוצר לא ירצה לחתום, שהחברות ילכו לבג"ץ ונביא אותו לבג"ץ.

<שלמה פילבר: מה אתה רוצה?

דוד ביטן: אבל יש התחייבות לשיתוף פעולה, נכון?

רועי פולקמן: שאם תהיה מחלוקת - - -

דוד ביטן: למה אתם לא מציגים את ההתחייבות הזאת?

דוד ביטן: לא הבנתי.

דוד ביטן: מה, זה סודי?

<שלמה פילבר: ממתי אתה מעביר רגולציה לחברי כנסת?

דוד ביטן: למה אתם לא מציגים את ההתחייבויות האלה שיש לכם התחייבות בין-משרדית, למה אתם לא מציגים את זה?

דוד ביטן: אני לא מבין.

<שלמה פילבר: בסדר, אז יש.

<אסף וסרצוג: רטרו שנה.

דוד ביטן: לא, אין שנה.

דוד ביטן: שנה לא היה ולא נברא.

דוד ביטן: אז מה אם כתוב?

דוד ביטן: תתקנו את זה.

דוד ביטן: לא היה ולא נברא, מה פתאום.

<אסף וסרצוג: היה כתוב, איתן.

<אסף וסרצוג: חבר הכנסת ביטן - - -

דוד ביטן: לא היה ולא נברא.

דוד ביטן: דובר על רטרו עד שיוחל, זה הכול.

דוד ביטן: מאיפה אתם ממציאים את זה?

דוד ביטן: לא הייתי בסיכום ולא ראיתי שנה.

<אסף וסרצוג: אתה ראית והם חתמו עליו.

דוד ביטן: לא הייתי בשנה, אף פעם.

איתן כבל: חבר'ה, שנייה, מיכל אחרונה לפני שאני מסכם.

איתן כבל: כן, מיכל.

<מיכל פליישר: החשש היחידי הוא לשבת כאן שלושה דיונים כל כך מורכבים ולצאת בסוף עם רפורמה שהיא אות מתה, זה החשש היחידי.

<מיכל פליישר: בסופו של יום אם יש רפורמה שיש בה אי ודאות לעד, אז יכול להיות – אני אגב לא בטוחה ש"הוט" תוכל לעשות שימוש בתשתיות כשהיא לא יודעת מה המחיר.

<מיכל פליישר: ולכן, עושים רפורמה, גם ככה קובעים תשעה חודשים שאסור לנו להיכנס בכלל.

<מיכל פליישר: אחרי זה יש עוד חצי שנה לקבוע תקנות.

איתן כבל: מיכל, אני מקבל את - - -

<שלמה פילבר: התשעה חודשים נקבעו כדי שאז יהיה מחיר כבר.

<שלמה פילבר: המחיר יהיה בסוף התשעה חודשים.

<מיכל פליישר: לא רק זה, שלא יהיה ישראבלוף.

איתן כבל: מיכל, מיכל, סליחה, אני מסכם.

איתן כבל: אני מצר על הדברים שאמרת בסוף.

איתן כבל: לאורך כל הדרך אני הולך אתכם, "הוט", סליחה, לאורך כל הדרך אני הולך במלחמת עולם אתכם כדי להעביר את החוק, כדי שתהיה הרפורמה הזו.

איתן כבל: אני אומר את זה פה בצורה ברורה, לא ליד, לא כאילו, לא מגמגם, ונלחם מלחמת עולם בשביל זה.

איתן כבל: נכון, "בזק" היא הגוף החזק פה, לא שחס וחלילה אני אצא ואמצא עכשיו את מנכ"ל "הוט" אוסף בחוץ כסף, בואי גם לא נגזים.

<לאה ורון: מקבץ.

דוד ביטן: - - - השרים, מה הקשר.

דוד ביטן: יש גבול.

איתן כבל: איך אומרים?

איתן כבל: מקבץ.

איתן כבל: אבל יחד עם זאת, דוד.

איתן כבל: בתהליך הזה אני בסך הכול מנסה לייצר איזון.

איתן כבל: אני לא רוצה להכריע את "בזק" ולהוריד אותה על ארבע בכוח, אני לא אתה, סליחה.

איתן כבל: את שמעת מחוקק אומר את זה לפרוטוקול בצורה מפורשת שכזו?

איתן כבל: הכי לא אובייקטיבי?

איתן כבל: אל תנצלו את זה, אל תלכו רחוק מדי.

איתן כבל: אני מנסה למצוא איזון.

איתן כבל: איזון נכון לא בשבילך ולא בשבילה, אלא בשביל הציבור.

איתן כבל: הציבור בעינייך הוא לא מה שהוא בעיני, וכמו שהציבור בעיני "בזק" הוא לא מה שאני רואה, זה שני דברים שונים.

איתן כבל: זה ירוק בעיניים, וכאן אני רוצה לראות משהו אחר בעיניים.

איתן כבל: אז שלא כל אחד יתנשא מעלינו בדיבורי סרק שלו.

איתן כבל: לכן אני אומר את הדבר הבא, אני אוסיף – קבענו תשעה פלוס שישה, כל ארבעה חודשים - -

קארין אלהרר: דיווח לוועדה.

איתן כבל: - - דיווח לוועדה.

רועי פולקמן: ומה הוועדה תעשה עם זה?

דוד ביטן: אבל מה הרטרואקטיבי?

דוד ביטן: זה כמה שנים.

איתן כבל: בנוכחות השרים, וזה ייקבע בחוק.

דוד ביטן: לכמה שנים?

דוד ביטן: ומה עם הרטרואקטיביות?

איתן כבל: היא נשארת אותו דבר, לא שיניתי.

דוד ביטן: מה, לשנה?

איתן כבל: כמו שאתה.

<אתי בנדלר: ללא הגבלה.

<אתי בנדלר: לא נקבעו תקנות.

<איילת כהן מעגן: עד שיקבעו תקנות.

רועי פולקמן: ואז מה הוועדה יכולה לעשות?

רועי פולקמן: יהיה דיווח ו-?

<לאה ורון: הם יצטרכו לתת מענה לוועדה.

איתן כבל: הם יצטרכו לתת הסברים.

דוד ביטן: מה זאת אומרת?

דוד ביטן: הוועדה יכולה - - -

איתן כבל: חבר'ה, יש גבול, נו, מה?

דוד ביטן: מה אתם רוצים?

<קריאות: - - -

<שלמה פילבר: אם מישהו לא יחתום הוא יצטרך להסביר, זה הכול.

<שלמה פילבר: אם יחתום אז הכול בסדר.

רועי פולקמן: אם המחיר לא הגיוני כי לא תהיה תחרות, ואז מה הוועדה תקבע?

איתן כבל: פולקמן, אני מבין.

איתן כבל: אין גבול.

איתן כבל: אתה לא מבין?

איתן כבל: אם אני עכשיו אהפוך את זה, יקום מישהו אחר, ובצדק, ישאל את כל השאלות בדיוק הפוך.

איתן כבל: אתה מנסה לייצר איזון.

קארין אלהרר: אבל זה בסדר.

דוד ביטן: אני מקבל את זה.

איתן כבל: ידווחו, יופיעו בפני הוועדה ויציגו את המצב.

<ברוריה מנדלסון: יש לנו את זה בחוק - - -

<אתי בנדלר: בחוק הדואר יש לנו את זה.

איתן כבל: כשאני אומר יופיעו השרים, סליחה, לא על-ידי שליח, לא על-ידי מנכ"ל, לא על-ידי אף גורם, כמו בחוק הדואר.

<אסף וסרצוג: אני מבקש רק שנוסיף שישולם ההפרש בסעיף או חלקו, שתהיה אפשרות גם לשרים לקבוע שהרטרו לא יהיה על כל התקופה.

איתן כבל: לא, לא.

איתן כבל: לא כדאי לך.

<קריאות: לא.

דוד ביטן: אתה נלחם על זה זה ולא טוב שאתה נלחם על זה.

דוד ביטן: לא ברור למה אתה נלחם על זה.

דוד ביטן: זה לא נראה טוב.

<אסף וסרצוג: אסביר.

<אסף וסרצוג: רגע, חשוב לי להסביר.

<אסף וסרצוג: אני אסביר שוב.

<איילת כהן מעגן: לא.

דוד ביטן: תעשו מהר את העבודה, ומה הם קשורים לעניין?

<אסף וסרצוג: נעשה מהר את העבודה.

דוד ביטן: מה, אתם רוצים לא לעשות את העבודה ושאחרים יממנו את זה?

<אסף וסרצוג: אני רוצה להסביר כי לא היית כשהסברתי.

<אסף וסרצוג: זה חשוב לי להסביר לך.

איתן כבל: לא, כבר קבענו על מה.

דוד ביטן: החוק קובע.

דוד ביטן: הם רק יגידו את המחיר.

איתן כבל: תסלח לי, חברים יקרים, הלכתי לקראת די והותר, קבעתי פה, אני לא יכול לחשוב גם על איך הממשלה הזו – אני כבר לא רוצה להשתמש במילים – מתפקדת.

דוד ביטן: אתה צודק מאה אחוז.

דוד ביטן: תעשו את העבודה מהר אז אין בעיה.

רועי פולקמן: אתה יודע שפה השלטר בידיים של משרד התקשורת, נו, מה אתה רוצה?

רועי פולקמן: אבל זה ברור.

<אסף וסרצוג: הוועדה הקודמת עבדה שלוש שנים כשכל הממשלה הייתה מאחור.

דוד ביטן: הם יחתמו על הנייר ביניהם.

איתן כבל: אתם מבינים?

איתן כבל: הגענו להבנה עם החברות, הממשלה לא - - -

דוד ביטן: תגיד לי, מה, הוא לא רוצה לסיים את העבודה?

<אסף וסרצוג: זה לא קשור לשר.

דוד ביטן: קשור ועוד איך.

איתן כבל: הלאה.

איתן כבל: גברתי, נא להקריא.

<לאה ורון: על פסקה (4) לא הייתה הצבעה, אדוני.

<קריאות: - - -

<אסתי פלדמן: אתי, להקריא שוב את (4)?

<לאה ורון: לא שומעים אתכם, סליחה.

דוד ביטן: צריך כל דבר לעשות - - - <היו"ר איתן כבל> דייויד, אפשר בבקשה?

דוד ביטן: כן.

איתן כבל: תודה.

דוד ביטן: רק תצביעו - - -

איתן כבל: דייויד.

<אתי בנדלר: פסקה (4)

דוד ביטן: בבקשה, אתה רוצה לעזור לו, תעשה את זה, אתה יודע מה, תעשה את זה פעם אחת, לך תעזור - - -

רועי פולקמן: - - -

איתן כבל: פולקמן ודייויד, החוצה.

איתן כבל: בבקשה.

<אסתי פלדמן: אתי, אני מציעה שלפי פסקה (1) יעלה למעלה בשורה השלישית "בעד שימוש בתשתית הפסיבית של החברה לפי הוראות פסקה (1)".

<אתי בנדלר: זה בסדר, זה לא משנה, זה ברמה של נוסח.

<לאה ורון: אני מציעה שאדוני יאשר את העיקרון, והם ימצאו את הנוסח.

איתן כבל: אתם תמצאו את הנוסח.

<אתי בנדלר: אנחנו מדברים על שימוש חדש שנעשה בהתאם להוראות פסקה (1) החל מהתחילתו של חוק זה.

<אסתי פלדמן: - - -

איתן כבל: תקשיבי, את שואלת אותה שאלה ואת לא מקשיבה, נשמה.

<אתי בנדלר: זאת אומרת, לא תהיה הגבלה על תקופת התשלום הרטרואקטיבית, אבל בצד ההוראה שקובעת שהשרים יתקינו את התקנות עד ה-1 באפריל 2018 תיווסף הוראה לפיה – וזה לא הנוסח כמובן, אלא העיקרון – לא נקבעו תקנות, לא הותקנו תקנות עד יום 1 באפריל 2018, ידווחו השרים לוועדת הכלכלה של הכנסת מדי ארבעה חודשים החל ב-1 באפריל 2018 על ההתקדמות בהליכי התקנת התקנות והסיבה לאי התקנתם במועד שנקבע, הדיווח ייעשה בהופעה של השרים בוועדה.

<אתי בנדלר: הופעה אישית, מה אני יכולה להגיד להם.

איתן כבל: הופעה אישית.

שולי מועלם-רפאלי: לא על-ידי שרף ולא על-ידי שליח, אני הוא, אני ה' ולא אחר.

איתן כבל: מי בעד?

איתן כבל: ירים את ידו, עם הניסוח המתוקן.

איתן כבל: בעד – רוב

איתן כבל: אושר.

<לאה ורון: אושר בתיקונים.

איתן כבל: הלאה, צלחנו את המן.

איתן כבל: קדימה.

<לאה ורון: פסקה (5), בבקשה.

איתן כבל: אולי נעשה ינוקא?

איתן כבל: קצת נעיר את - - -

<שלמה פילבר: אני רוצה קצת להעיר.

<שלמה פילבר: משפט בעניין הזה.

איתן כבל: בבקשה.

<שלמה פילבר: הרי חלק מהוויכוח הגדול שהיה לאורך כל הזמן דיבר על הדדיות אמיתית שתוכל להשתמש בתשתיות לאומיות של כולם עם כולם.

<שלמה פילבר: במסגרת זאת אנחנו כמשרד התקשורת לאורך תקופה ארוכה העלינו את הסוגיה הזאת ודרשנו שזה יכנס, השימוש ברשת חברת החשמל על-ידי עובדי חברת חשמל ובביצוע של IBC, אבל עצם העמדת המשאב הזה לטובת שאר החברות במקומות שבהם החברה ממילא לא מתכוונת לעשות שימוש.

<שלמה פילבר: זאת אומרת, לא על חשבון החברה ולא בפגיעה בינוקא.

<שלמה פילבר: היה על זה הרבה מאוד דיונים עם האוצר ועם אחרים, אפילו חשבנו להכניס לשם תיקונים בסעיף.

<שלמה פילבר: בסיכומו של דבר, בעקבות דיונים שהיו לנו עם הנהלת החברה, עם יושב-ראש החברה ואחרים, מבחינתנו אחרי שיכנס משקיע ואחרי שהחברה תייצב את עצמה ותחליט מה כיוון דרכה – והיא כנראה תיגש למשרד התקשורת ותבקש מאתנו שינוי בתנאי הרשיון שיש לה היום – אנחנו נעלה אז במסגרת תיקון תנאי רישיון ונדון אתם גם על הסוגיות האלה.

<שלמה פילבר: אז כרגע מבחינתנו בחקיקה הזאת אין לנו צורך להכניס את זה.

איתן כבל: יהיה בסדר בסוף אתכם?

<יפתח רון-טל: אנחנו מקבלים כל מה שכתוב בסעיף הזה.

איתן כבל: אדוני היושב-ראש, זה שאתם מקבלים זה יפה מאוד, אנחנו רוצים אתכם - - -

<יפתח רון-טל: תראה, אני יושב פה בשקט כבר שתי ישיבות, זה לא - - -

דוד ביטן: אולי תעשו את העבודה, זה מה שהוא מתכוון.

<קריאה: למה לא תשב בשקט?

שולי מועלם-רפאלי: שזה נדיר, יש לומר.

<קריאה: מדאיג שהוא יושב בשקט.

איתן כבל: אמרתי, אדוני היושב-ראש, אנחנו גם רוצים לראות תוצאות.

<שלמה פילבר: זה סעיף החסימות ששלמה היה מת לקבל.

איתן כבל: מי בעד הסעיף?

איתן כבל: ירים את ידו.

איתן כבל: בעד – רוב

איתן כבל: אושר.

איתן כבל: הלאה.

<לאה ורון: פסקה (6).

<אסתי פלדמן: זה לא התשס"ו.

רועי פולקמן: - - -

איתן כבל: אני מודיע לך, אם אתם מפרקים אני מפצל את החוק.

רועי פולקמן: בינתיים אני צריך לחשוב, אני מגיש רוויזיה על סעיף (4).

רועי פולקמן: כרגע ההסדר הזה לא מקובל עלי.

איתן כבל: עזוב, סליחה, אני מודיע לך, הנה, אני אומר את זה לפרוטוקול, פולקמן, אני מודיע לכם, אם אתם תשנו את החוק בפסיק אני אפצל אותו.

דוד ביטן: תפסיק את הישיבה.

רועי פולקמן: לא משנים, מה זה משנים?

דוד ביטן: תפסיק את הישיבה.

איתן כבל: תעשה לי טובה, אני לא עובד פה כמו חמור בשביל שתבוא ותגיד לי דבר כזה.

איתן כבל: לא יקום ולא יהיה.

רועי פולקמן: מה זה הולך פה?

רועי פולקמן: אנחנו עובדים ביחד.

<קריאות: - - -

דוד ביטן: אם תהיה רוויזיה בגלל שהאוצר נתן לו הוראה?

רועי פולקמן: האוצר לא נתן לי שום הוראה.

דוד ביטן: אני אבקש ממך להפסיק את הישיבה.

איתן כבל: אני מודיע לך, פולקמן.

רועי פולקמן: אין שום הוראה, אני רק רוצה לשאול את זה.

דוד ביטן: להפסיק את הישיבה.

דוד ביטן: אין חוק.

רועי פולקמן: מה הבעיה?

רועי פולקמן: מה הבעיה?

רועי פולקמן: אני רוצה לדעת - - -

דוד ביטן: אין חוק ההסדרים בתקשורת, זה מה שיהיה.

דוד ביטן: מה אתה רוצה?

דוד ביטן: שלא תהיה הגינות?

איתן כבל: וסרצוג, אני מודיע לכם, אני לא - - -

רועי פולקמן: אני רוצה לדעת שמשרד התקשורת לא תוקע את הרפורמה הזאת.

דוד ביטן: אתה רוצה שלא תהיה הגינות?

דוד ביטן: מה אתה רוצה?

רועי פולקמן: אני מוכן לחשוב על זה.

איתן כבל: אני לא מוכן.

איתן כבל: אתם לא תעשו רק מה שאתם רוצים.

רועי פולקמן: אני רוצה לדעת שההצעה הזאת לא תוקעת את הרפורמה.

דוד ביטן: איתן, אני מבקש עכשיו כיושב-ראש הקואליציה, אתה לא מחויב, אני מבקש ממך להפסיק את הישיבה, ויותר אין חוקי תקשורת.

דוד ביטן: אף אחד מהם לא יהיה.

דוד ביטן: בוא נפסיק.

איתן כבל: אדוני, תקשיב, אני מודיע לך - - -

דוד ביטן: אתה לא תקבל הוראות ממשרד האוצר.

רועי פולקמן: לא קיבלתי שום דבר, אני חושב על זה, מה אתה רוצה?

רועי פולקמן: אני רוצה לדעת - - -

דוד ביטן: זה הכול, באמת יש גבול לכל דבר.

רועי פולקמן: אני רוצה לשאול כמה שאלות לדעת שהרפורמה הזאת לא נתקעת.

איתן כבל: להמשיך, הלאה, הקראה.

<קריאות: - - -

רועי פולקמן: אני מאוד מעריך את הצוות המקצועי, אני רוצה לדעת שזה לא תוקע את הרפורמה.

דוד ביטן: אז אני אומר לך, אם אתה לא מוותר, לא יהיה - - -

איתן כבל: אה, רק אתה יודע אם לא תוקע?

איתן כבל: אני פה יום ולילה יושב בשביל זה.

רועי פולקמן: אני לא מתלונן עליך.

רועי פולקמן: כבל, אבל אני יודע.

איתן כבל: אני זה שהביא את הסיכום.

איתן כבל: אני הבאתי את ההסכם.

רועי פולקמן: אז יכול להיות שאני אשתכנע.

איתן כבל: לא, מה להשתכנע?

איתן כבל: מה, אני ג'יברשתי?

רועי פולקמן: לא אמרתי.

איתן כבל: דיברתי הכי ברור.

דוד ביטן: מה יש לך להשתכנע או לא להשתכנע?

רועי פולקמן: אני רוצה לדעת שזה לא תוקע את הרפורמה.

איתן כבל: בבקשה, ניר.

דוד ביטן: הם תוקעים?

דוד ביטן: הרי הפחד של התקשורת זה שהאוצר יתקע.

דוד ביטן: עכשיו עשית הפוך על הפוך.

<שלמה פילבר: בעוד תשעה חודשים הם נכנסים, גמרנו.

<שלמה פילבר: אתה סתם אומר.

דוד ביטן: מה הם חושבים שזה יתקע?

<שלמה פילבר: בעוד תשעה חודשים הם נכסים.

<שלמה פילבר: אני אומר שאני אגמור את העבודה, אני אביא לכם אותה, אתם תחתמו או לא תחתמו, זה תלוי בכם.

דוד ביטן: אסף, ולא היה סיכום אף פעם שנה.

איתן כבל: דייויד, עזוב.

דוד ביטן: אף פעם לא דיברנו על שנה, זה לא בסדר.

דוד ביטן: הם עוזרים יותר מדי ל"הוט", יותר מדי.

רועי פולקמן: בסיבוב הקודם זה עבד, אבל הם יכולים להקפיא את זה, זה קרה לנו.

דוד ביטן: הנה, אני אומר לך את זה בצורה ברורה, יותר מדי עוזרים להם.

רועי פולקמן: יש משהו, אני אגיד לך את זה אחר כך, אני לא רוצה להגיד את זה בפומבי.

<שלמה פילבר: לנו יש לנו אינטרס ש"הוט" תיכנס כמה שיותר מהר.

איתן כבל: אני אגיד לך למה זה לא הוגן.

איתן כבל: כופפתי את הקואליציה פה, כופפתי אותה.

<לאה ורון: די, איתן, עזוב.

רועי פולקמן: לא אמרנו שנעצור את זה.

איתן כבל: אז עכשיו אתם באים ועושים את זה עלי?

איתן כבל: נו, באמת.

דוד ביטן: לא נכון, לא היה ולא נברא.

איתן כבל: בבקשה, ניר יוגב.

<ניר יוגב: אדוני, ביחס לפסקה (6), אין לנו התנגדות לפסקה, אלא שיש מקרים שבהם גם גורמים שאינם חברת "בזק" מספקים לגורמי הביטחון שירותים, ולכן אני מציע להוסיף בסיפה של הסעיף: למעט אם התקבל אישור גורמי הביטחון.

איתן כבל: אבל אמרנו את זה.

שולי מועלם-רפאלי: אמר את זה המנכ"ל קודם.

<שלמה פילבר: הסעיף הזה הוא תוצר של עבודה מאוד מאוד יסודית עם מערכת הביטחון, עם החברות.

<שלמה פילבר: אני אומר בגדול, הם ביקשו להכניס את הסעיף הזה.

<ניר יוגב: בסדר, אז אני מבקש, מכיוון שיש מקרים שבהם יש חברות שמשתמשות אני גם מוכן לעשות - - -

איתן כבל: אמר את זה המנכ"ל אמר.

<ניר יוגב: זה לא מופיע בחוק.

איתן כבל: אמר, סליחה.

<אתי בנדלר: אני לא יודעת על מה הוא מדבר.

<אתי בנדלר: סליחה, פסקה (6) הוקראה עד הסוף, הוסברה לפני שיש הערות.

<אתי בנדלר: לדעתי שאר ההערות לא רלוונטיות.

דוד ביטן: - - -

איתן כבל: דוד, אתה מפריע לי.

איתן כבל: די, זה כבר מפריע לי.

<קריאות: - - -

<לאה ורון: רבותי, תנו לה לסיים.

<לאה ורון: סיימת להקריא?

שולי מועלם-רפאלי: היא לא יכולה, איך היא תסיים להקריא ברעש הזה?

איתן כבל: אבל שמעת אותי?

דוד ביטן: שמעתי אותך.

איתן כבל: בבקשה.

איתן כבל: ניר, בבקשה.

<ניר יוגב: במשפט אני רק מבקש להבהיר.

<ניר יוגב: אין בעיה שמשרד הביטחון יאשר לגורמים מסוימים להשתמש, אני לא רוצה שהוא יהיה מנוע מכך, ולכן בחלק הראשון של פסקה (6) צריך להוסיף בסיפה: למעט אם ניתן אישור גורמי הביטחון, אם הם רוצים.

איתן כבל: התייחס לזה המנכ"ל.

איתן כבל: כן, שרון.

בן יהודה: יש פה איזוהי בעיה ביטחונית בסעיף, אני אעדיף להגיד את זה לא לפרוטוקול.

דוד ביטן: - - -

איתן כבל: דוד, דוד, זה מפריע לה, צאו החוצה.

בן יהודה: אם אני יכולה לגשת ליושב-ראש ולהגיד לו את זה, כי זה לא משהו לפרוטוקול.

איתן כבל: לא, אין צורך.

בן יהודה: כי זה לא משהו לפרוטוקול, ויש פה בעיה ביטחונית.

<שלמה פילבר: אנחנו יודעים.

איתן כבל: אני מסתפק במה שאמר לי המנכ"ל.

איתן כבל: תודה.

איתן כבל: אני משאיר את זה כמו שזה.

<אתי בנדלר: הסעיף הזה הוא על דעת גורמי הביטחון, אוקיי, נקודה.

איתן כבל: גורמי הביטחון, נקודה, זה הכול.

<שלמה פילבר: ובהנחייתם.

איתן כבל: ובהנחייתם, נקודה, תודה.

בן יהודה: אני חושבת שכדאי שתשמעו את מה - - -

איתן כבל: אני מעלה להצבעה.

איתן כבל: מי בעד?

איתן כבל: ירים את ידו.

איתן כבל: עם תיקון השם של החוק והתאריך.

איתן כבל: בעד – רוב

איתן כבל: תודה.

איתן כבל: בבקשה, הלאה, (7).

<אסתי פלדמן: סעיף הגדרות.

<אסתי פלדמן: מפעיל פנים ארצי כולל בעצם את כל החברות שאנחנו מדברים עליהן, הוא מתכוון ל"בזק", "הוט", שהן בעל רישיון כללי; ויש לנו את רישיון מפ"א תשתית, שזה IBC שפועלים לפי רישיון מפ"א תשתית; ורישיון כללי ייחודי שזה "פרטנר" ו"סלקום".

<אביטל טומפולינסקי: לדוגמה.

איתן כבל: גברתי, יש משהו?

איתן כבל: תודה.

<אתי בנדלר: את רוצה להסביר מה זו ההגדרה של בעל רישיון מפ"א תשתית?

<אסתי פלדמן: זה IBC, זה הרישיון שהוא מחזיק.

איתן כבל: תודה.

איתן כבל: מי בעד?

איתן כבל: ירים את ידו.

איתן כבל: בעד – רוב

איתן כבל: אושר.

איתן כבל: (8).

<אסתי פלדמן: (8) זה בעצם בעצם הוראת שעה.

<אסתי פלדמן: זה יופיע בסעיף 30(א) לחוק עצמו, לחוק התוכנית הכלכלית.

<אסתי פלדמן: זאת הוראת שעה שדוחה את תחילתה של פסקה (1).

<אסתי פלדמן: ב-(1) הכוונה של"הוט" ול"בזק" לא תהיה זכות שימוש בתשתית הפסיבית אחת של השנייה.

<אסתי פלדמן: ו-(2) מתכוון של"סלקום", "פרטנר" ו- IBCלא תהיה זכות שימוש.

איתן כבל: תודה.

איתן כבל: מי בעד?

איתן כבל: ירים את ידו.

איתן כבל: בעד – רוב

איתן כבל: תודה.

איתן כבל: אושר.

איתן כבל: לפני שאנחנו סוגרים.

איתן כבל: קודם כול, אני רוצה להזכיר שביקשתי רוויזיה, זה בשביל שלמה – שלמה פה?

איתן כבל: רק שידע על הסעיף.

איתן כבל: אני רק מבקש, מה שביקש דוד כל הזמן, פילבר, איפה וסרצוג?

שולי מועלם-רפאלי: צועק בחוץ עם ביטן ורועי.

רוברט אילטוב: לא קבעת זמן לרוויזיה.

איתן כבל: לא קבעתי.

שולי מועלם-רפאלי: לא קבעת רבע לשמונה?

איתן כבל: לא.

שולי מועלם-רפאלי: למה אמרו לי שברבע לשמונה רוויזיה?

איתן כבל: אני רוצה לקיים שיח, לא עכשיו.

רוברט אילטוב: הצטרפתי לרוויזיה שלך.

איתן כבל: וסרצוג, אני מבקש שאתה, מה שאמר דוד, היו ביניכם הסכמות לגבי החוק הזה כל מיני דברים, אני יודע.

איתן כבל: הוא ביקש שתגידו אותם לפרוטוקול, אני לא יודע מהם ומה העניין הזה.

איתן כבל: אתה יודע למה הוא מתכוון?

<שלמה פילבר: כן.

<אסף וסרצוג: יש הסכמות עם המשרד, אני אגיד עכשיו.

<אסף וסרצוג: ההסכמות שלנו עם המשרד – הייתה בינינו כמובן מחלוקת לגבי סוגיית המחיר, אני לא אכנס לזה עכשיו.

<אסף וסרצוג: העמדה שלנו הייתה שמחיר התקנות – גם אני יודע שמשרד התקשורת דבק בו בעבר – חל לגבי כל החברות.

<אסף וסרצוג: עמדת משרד התקשורת עכשיו היא שהמחיר לא חל לגבי חברות בעלות תשתית.

<אסף וסרצוג: ההסכמה היא שהמשרד יוצא לשימוע, הוא יפרסם את השימוע לכל המאוחר עד 1 ביולי.

<אסף וסרצוג: אנחנו משתפים כמובן פעולה עם השימוע כי נדרשת הסכמת שר אוצר.

<אסף וסרצוג: ההסכמה בינינו הייתה – וזה גם רשום בסיכום שהרטרו יהיה לשנה, אבל אני רואה שזה כבר מאוחר מדי – ההסכמה הייתה שהרטרו יהיה לשנה אחרי שייקבע, וזה גם כן כתוב במסגרת הסיכום.

דוד ביטן: יש לנו איזה רעיון.

איתן כבל: אתה יכול לחזור על זה עוד פעם אולי זה יעזור.

<אסף וסרצוג: על הרטרו לשנה?

<אסף וסרצוג: לא יעזור.

איתן כבל: חשבתי שאולי.

רועי פולקמן: זה כבר לא, אבל יש רעיון אחר.

איתן כבל: תודה.

איתן כבל: פילבר, בבקשה.

<שלמה פילבר: אלה היו הדברים.

<שלמה פילבר: זה מכתב שחתומים עליו אני וראש אגף התקציבים.

איתן כבל: תודה רבה לכם.

איתן כבל: הישיבה הזו נעולה.